text:
KAPITULO 14
No Akin a Mamerdona Itayo
WALA ta lay akagawa na makapuy ed sika?— Kasin sinakitan to ka odino angibaga na makapuy ed sika?— Kasin ombawi ka met?—
Dakel a totoo so ombawi met no walay amasakit ed sikara. Balet imbangat nen Jesus a perdonaen tayo iraman so manggawa na makapuy ed sikatayo. (Mateo 6:12) Panon to ey no aminpiga-piga lan pinasakitan itayo na sakey? Maminpiga tayo kasin perdonaen?—
Labay nen Pedro a naamtaan itan. Kanian sakey ya agew et tinepetan toy Jesus: ‘Kasin sikatoy perdonaen ko anggad maminpito?’ Balet, kulang ni so maminpito. Inkuan nen Jesus: ‘Nepeg mon perdonaen a maminpitomplo tan pito’ no mankasalanan ed sika so sakey ed ontan a karakel.
Dakerakel itan! Agtayo ingen natandaan so dakel a kasalanan odino mauges iran bengatla a ginawa na sakey ed sikatayo, agta ontan? Ontan so labay ya ibabaga nen Jesus ed sikatayo: Agtayo bibilangen iray makapuy a nayarin gawaen na arum ed sikatayo. No mipeperdonaan ira, nepeg tayo iran perdonaen.
Labay nen Jesus ya ipanengneng ed saray babangatan to ya importantin maong so pamerdona. Kanian kayari ton inebatan so tepet nen Pedro, inistoryaan toray babangatan to. Labay mon dengelen?—
Walay sakey a maong ya ari nensaman. Sikatoy mapangasin maong. Paotangen to ni ingen na kuarta iray ariripen to no nakaukolan day tulong. Balet sinmabi panaon a labay na ari a sikatoy bayaran la na saray ariripen to ya akaotang ed sikato na kuarta. Kanian, sakey ya aripen so impatawag lapud akaotang ed ari na 60 milyon a kuarta. Dakdakel itan a kuarta!
Balet agastos la na aripen so amin a kuarta na ari tan agto nabayaran so ari. Kanian ingganggan na ari ya ilako so aripen. Imbaga met na ari ya ilako so asawa na aripen tan ananak to tan amin a kayarian to. Insan say panlakoan so ibayar ed ari. Antoy nibagam a liknaan na aripen lapud saman?—
Sikatoy tinmalimukor ed arap na ari tan akikasi: ‘Ipangasim, ikdan moak ni na panaon, tan bayaran kon amin so inotang ko ed sika.’ No bilbilang ta sika so ari, antoy gawaen mo ed aripen ey?— Akasian na ari so aripen to. Kanian sikatoy pinerdona na ari. Imbaga to ed aripen ya agto la babayaran so otang to, anggan sakey labat ed 60 milyon. Seguradon malikeliket so aripen!
Balet anto so ginawa na aripen kayari na saman? Sikatoy inmalis la tan anengneng to so sananey ya aripen, ya akaotang ed sikato na sanlasus labat a kuarta. Siningkat to ed beklew iman a kapara ton aripen insan to titikelen, ya inkuan to: ‘Bayaran moy sanlasus ya inotang mo ed siak!’ Naisip mo kasi a nitepel a gawaen na sakey a too so ontan, lalo la ta sikatoy pinerdona la na ari?—
Onia’ay, samay aripen ya akaotang labat na sanlasus a kuarta et pobri. Agto nabayaran a tampol so kuarta. Kanian sikatoy kinmebkeb ed kapara ton aripen tan akikasi: ‘Ipangasim, ikdan moak ni na panaon, tan bayaran ko so inotang ko’d sika.’ Kasin pinasensiaan ni na too so kapara ton aripen?— No sika, antoy gawaen mo ey?—
Aliwan mapangasi iyan too, a singa ed inkamapangasi na ari. Say labay to et nabayaran a tampol so kuarta to. Tan lapud agnabayaran itan na kapara ton aripen, sikatoy impaipriso to. Anengneng na arum ya ariripen iyan amin ya agawa, et agda agustoan. Asakitan ira ed inkapriso na aripen. Kanian linma ira ed ari tan indalem da iman.
Agmet agustoan na ari so agawa. Sikatoy nampasnok a maong lapud saman ya aripen ya ag-amerdona. Kanian impatawag to so aripen tan inkuan to: ‘Sika a mauges ya aripen, agta pinerdona ta’ka ed otang mo ed siak? Agta nepeg mo met komon a pinerdona so kaparam ya aripen?’
Akaaral la komon na leksion manlapud maong ya ari iman ya ag-amerdona ya aripen. Balet ta andi. Kanian impaipriso na ari so aripen anggad nabayaran toy 60 milyon a kuarta. Siempre, diad prisoan et agton balot makalmo na kuarta ya ibayar to ed ari. Kanian sikatoy ipriso anggad ipatey to.
Sanen asumpal nen Jesus so istorya to, inkuan to ed saray papatumbok to: “Ontan met naani gawaen nen Amak a mangatatawen ed sikayo, no sakey tan sakey ed sikayo agto perdonaen so agi to a manlapu ed puso yo.”
Antam, baleg so otang tayon amin ed Dios. Diad tua, say dilin bilay tayo et nanlapud Dios! Kanian no ikompara tayoy otang tayo ed Dios, melag so otang na arum a totoo ed sikatayo. Say otang da ed sikatayo et singa labat sanlasus a kuarta ya otang na samay aripen ed kapara ton aripen. Balet say otang tayo ed Dios lapud mauges iran nagagawaan tayo et singa ed samay otang na aripen ed ari a 60 milyon.
Say Dios so mapangasin maong. Anggaman makakagawa tayo na saray makapuy, peperdonaen to tayo. Agto tayo pambabayaren, diad pangala toy bilay tayo ed andi-angga. Balet saya so leksion a nepeg tayon tandaan: Perdonaen itayo labat na Dios no perdonaen tayoray totoo a manggagawa na makapuy ed sikatayo. Satan so nodnonoten tayon maong, agta ontan?—
Kanian no walay sakey a nanggawa na makapuy ed sika balet ta imbaga to’d sikan “pasensia ka la,” antoy gawaen mo ey? Kasin perdonaen mo?— Panon to no aminpigapiga la ey? Kasin perdonaen mo ni?—
No sikatayoy onkekerew na panamerdona, labay tayon perdonaen itayo met na arum, agta ontan?— Kanian gawaen tayo met so ontan ed sikato. Agtayo labat basta ibaga a sikatoy perdonaen tayo noagta sikatoy perdonaen tayo manlapud puso. No gawaen tayo itan, ipapatnag tayo a talagan labay tayoy magmaliw a papatumbok na Sankamaongan a Managbangat.
Pian natalosan ta so kaimportantian na pagmaliw a manamerdona, basaen ta met so Uliran 19:11; Mateo 6:14, 15; tan Lucas 17:3, 4.
Manaral Ni
JESUS
Leksion ed Panamerdona
Nen imbaga nen Jesus ed biin imoral ya aperdona la ray kasalanan to, kasin ibabaga met nen Jesus ya nayari lan ag-unoren so ganggan na Dios?


c: text/html

text:
Say kalmadon puso et mangiiter na bilay ed laman (30)
14 Say biin peteg a marunong et ipapaalagey toy abung to,+Balet say biin makulangkulang et igegeba to itan diad saray mismon lima to.2 Samay manaakar ed kaptekan et ontatakot ed si Jehova,Balet samay mapalikdo* iray kurang to et mamubusol ed Sikato.3 Say mapaatagey a panagsalita na makulangkulang et singa lewet,Balet say bibil na saray marunong so manprotekta ed sikara.4 No anggapoy baka et malinis so kuwadra,Balet say biskeg na kalakian a baka et mamapawala na dakel ya ani.5 Say napanmatalkan a testigo et agmantila,Balet say palson testigo et puro katilaan so ibabaga to.+6 Say mabalaw et manaanap na karunongan tan agmakaromog,Balet say kakabatan et mainomay labat a nagamoran na samay walaan na pakatalos.+7 Arawian moy toon makulangkulang,Ta agmo naromog so kakabatan ed bibil to.+8 Lapud karunongan et natatalosan na makabat a too so dalan ya aarapen to,Balet saray andiay kalakal et napapalikdo* ed inkamakulangkulang da.+9 Saray makulangkulang et eelek-elekan da labat so pankakasalanan,*+Balet diad limog na saray maptek et walay mabulos a pikakareenan.*10 Amta na puso so paneermen to,*Tan anggapoy arum a makalikna ed liket a nalilikna to.11 Say abung na mauges et naderal,+Balet say tolda na matunong et lalon ombaleg.12 Walay dalan a singa duga ed pakanengneng na too,+Balet say sampot to et ompugtad ipapatey.+13 Anggano oneelek so sakey, nayarin nasasakitan so puso to,Tan say panliliket et nayarin mansumpal ed ermen.14 Samay benger so puso to et anien to ray resulta na kagagawa to,+Balet say maong a too et natutumangan lapud gagawaen to.+15 Say toon anggapoy amta to* et manisia ed kada salita,Balet samay makabat et dadalepdepen toy kada gawaen to.+16 Samay marunong et maalwar tan aarawian toy kaugsan,Balet samay makulangkulang et palpalaran* tan sobray kompiyansa to.17 Samay magangganon manpasnok et onkikiwas a makulangkulang,+Balet say toon pannononotan to ray bengabengatla* et bubusolen.18 Samay anggapoy amta to* et tawiren toy inkamakulangkulang,Balet saray makabat et nakoronaan na kakabatan.+19 Saray mauges a totoo et ondakmomo diad arap na maong a too,Tan say marelmeng et ontuek diad saray puerta na matunong.20 Samay mairap-bilay et bubusolen na anggan saray kakaabay to,+Balet samay mayaman et dakel so kakaaro to.+21 Samay mamubusol ed kaabay to et mankakasalanan,Balet siopaman a mangipapatnag na panangabagey ed saray pakaskasi et maliket.+22 Agta saramay manplaplanoy kalokoan et nibalang?Balet saramay determinadon manggaway maong et makaawat na matoor a panangaro tan katooran.+23 Walay nagunggona ed kada kimey a pansasagpotan,Balet say angangga labat ed salita et mansumpal ed kairapan.+24 Say korona na saray marunong et say kayamanan da;Balet say gagawaen na saray makulangkulang et mansumpal ed nagkalalon inkamakulangkulang.+25 Say matuan testigo et mangililiktar na saray bilay,*Balet say managpalikdo et puro katilaan so ibabaga to.26 Say takot ed si Jehova et mangiter ed sakey a too na baleg a talek,+Tan magmaliw itan a salimbengan na saray ananak to.+27 Say takot ed si Jehova et subol na bilay,Pian iyarawi so sakey ed saray patit na ipapatey.28 Say dakel a totoo et kirayewan na sakey ya ari,+Balet say manuley ya anggapoy uuleyan to et aderal la.29 Say toon matantan a manpasnok et walaan na aralem a pakatebek,+Balet say toon agmakankaanos et ipapatnag toy inkamakulangkulang to.+30 Say kalmadon puso et mangiiter na bilay* ed laman,Balet say imon et pakabulokan na saray pukel.+31 Say manasaol ed pakaskasi et iinsultoen toy Manamalsa to,+Balet siopaman a mangipapatnag na panangabagey ed mairap-bilay et mangiglogloria ed Sikato.+32 Say mauges et niyabeba lapud dilin kaugsan to,Balet say matunong et makaromog na salimbengan lapud integridad to.+33 Say karunongan et mareereen a manaayam ed puso na toon makatalos,+Balet diad limog na saray makulangkulang et kaukolan itan a manpakabat.34 Say inkatunong so mangiyaatagey ed sakey a nasyon,+Balet say kasalanan et kabandayan na totoo.35 Say ari et naliliketan ed lingkor ya onkikiwas a makabat,+Balet sikatoy onsasanok ed samay onkikiwas a makapabaing.+

robotstxt: allowed

filter: keep


text: 20 “Ta say Panarian na tawen et singa sakey a toon akankayarian na kaubasan, ya angabkabuasan a pinmaway pian mangupa na saray mankimey ed kaubasan to.+2 Kayari ton akapipakna ya upaan iray komikimey na sakey a denario* ed sakey agew, imbaki to rad kaubasan to.3 Sanen sikatoy pinmaway met ed komatlon oras,* anengneng toy arum ya andian na trabaho a manalalagey labat diad tindaan;4 tan inkuan tod sikara, ‘La kayo met ed kaubasan, tan upaan ta kayoy duga.’5 Kanian linma ra. Sikatoy pinmaway lamet ed komanem* tan ed komasiam ya oras* tan ontan lamet so ginawa to.6 Diad kaunoran, nen koma-11 ya oras,* sikatoy pinmaway tan anengneng to ni arum a manalalagey labat, tan inkuan tod sikara, ‘Akin a sanagew kayo lan akaalagey dia ya andian na trabaho?’7 Inyebat da, ‘Ta anggapoy mangupa ed sikami.’ Inkuan tod sikara, ‘La kayo met sirin ed kaubasan.’8 “Kasabi labi, inkuan na akankayarian na kaubasan ed manag-asikaso to, ‘Tawag mo ray komikimey tan iter mod sikara so upa ra,+ manlapud saramay unor ya anggad saramay unaan.’9 Kasabi na saramay nankimey ed koma-11 ya oras, angawat ira na sansakey a denario.*10 Kanian sanen sinmabi iramay akaunan nankimey, abaloan dan mas baleg so awaten da, balet sansakey met a denario* so inyupa ed sikara.11 Kapangawat dad satan et nanreklamo rad samay akankayarian na kaubasan12 tan inkuan da, ‘Sakey oras labat a nankimey irayay unor a lalaki, balet ta imparam ira ed sikami ran nankimey a sanagew diad mansasnit a petang!’13 Balet inebatan to so sakey ed sikara, ‘Kaaro, anggapoy ginawak a mauges ed sika. Agta say nampaknaan ta et sakey a denario?*+14 Alam so betang mo tan la ka la. Labay kon miparad upam so iter ko ed sarayan unor.15 Anggapo tay kanepegan kon gawaen so labay ko ed saray kayarian ko? Odino makakaibeg ka* lapud angipanengneng ak na kamaongan?’*+16 Diad onian paraan et magmaliw ya unaan iray unor, tan magmaliw ya unor iray unaan.”+17 Sanen paonlad Jerusalem si Jesus, intagar to so 12 disipulo ed sakey a pasen a siksikara labat tan legan iran walad dalan et inkuan tod sikara:+18 “Onla tayod Jerusalem, tan say Anak na too et iyawat ed saray manunan saserdote tan saray eskriba. Sikatoy sentensiaan da na patey,+19 tan iyawat dad totoo na saray nasyon pian elek-elekan tan sipsiplatan tan ipasak dad poste;+ tan sikatoy paolien ed komatlon agew.”+20 Insan inmasingger ed sikato so asawa nen Zebedeo+ a kaiba so duaran anak ton lalaki, ya angigalang* pian onkerew na sakey a bengatla.+21 Inkuan tod sikato: “Antoy labay mo?” Inmebat so ina: “Kerewen kod sika a payurongen mo irayan duaran ana’ko diad Panarian mo, sakey ed nikawanan mo tan sakey ed nikawigim.”+22 Inmebat si Jesus: “Agyo amtay kekerewen yo. Nayarian yo kasi oninum ed kopa a ngalngalik la inuman?”+ Inkuan dad sikato: “Nayarian mi.”23 Inkuan tod sikara: “Tua ya oninum kayo ed kopak,+ balet say iyurong ed nikawanan ko tan nikawigik et aliwan siak so mandesisyon, ta saratan a pasen et parad saramay angiparaanan nen Amak.”+24 Nen nadngelan iya na saray samplora, asyodotan ira ed sayan sanagi.+25 Balet tinawag ira nen Jesus tan inkuan to: “Amta yo a saray arari na saray nasyon et pakakatawan ed totoo ra, tan kokontrolen na saray walaay autoridad iray totoo ra.+26 Agnepeg ya ontan ed sikayo,+ noagta siopaman a labay toy magmaliw a manuna ed sikayo et nepeg a magmaliw a lingkor yo,+27 tan siopaman a labay toy magmaliw ya unaan ed sikayo et nepeg a magmaliw ya aripen yo.+28 Singa say Anak na too a linma dia aliwan pian panlingkoran, noagta pian manlingkor+ tan iter toy bilay* to a panondon ed amayamay.”+29 Sanen ompaway la ra ed Jerico, tinmumbok ed sikato so dakel a totoo.30 Tan nadngel na duaran bulag a lalaki ya akayurong ed gilig na dalan ya ondadalan si Jesus tan inmeyag ira: “Katawan, Anak nen David, kasian mo kami!”+31 Balet binano ira na totoo tan imbaga ran mandeen ira, ingen ta lalon inyeyag da: “Katawan, Anak nen David, kasian mo kami!”32 Kanian tinmunday Jesus, tinawag to ra tan inkuan to: “Antoy labay yon gawaen kod sikayo?”33 Inkuan da: “Katawan, lukasan moy kamataan mi.”34 Lapud akasian ira nen Jesus, diniwit toy kamataan da+ tan tampol a pinmawil so pakanengneng da, tan tinumbok day Jesus.


text:
- Lapu Lapu StatueBarangay Mactan, Lapu Lapu, Philippines
- Magellan ShrinePunta Engano, Lapu Lapu, Philippines
- San Vicente Marine SanctuarySan Vicente, Lapu Lapu, Philippines
- Nalusuan Island Marine SanctuaryCordova Reef, Cordova, Philippines
- Caohagan IslandOlango Atoll, Lapu Lapu, Philippines
- Vano Public BeachMarigondon Beach Rd, Lapu Lapu, Philippines
- Virgen dela Regla National ShrineB.M. Dimataga St,, Lapu Lapu, Philippines
- The Palace Casino CebuM.L.Quezon National Hwy, Lapu Lapu, Philippines
- No results found


text:
LEKSION 14
Panarian ya Man-ari ed Interon Dalin
Antam no anto iyan Panarian?— On, say Panarian na Dios. Gawaen ton paraiso so dalin. Labay mon naamtaan so nipaakar ed sayan Panarian?—
Amin ya panarian et walay ari to. Say ari so manuuley ed saray totoo. Siopay Ari ed Panarian na Dios ey?— Si Jesu-Kristo ya walad tawen. Sikatoy magano lan magmaliw ya Ari na amin a totoo ed dalin! Maliket ti la kasi no Ari lay Jesus diad dalin?—
Antoy labay mon gawaen no Paraiso la?
Seguradon maliket tayo lad satan! Diad paraiso, anggapo lay mankokolkol odino manlalaban. Manaaroan la so amin. Anggapo lay mansakit tan ompatey. Makanengneng la ray bulag, makarengel la ray telek, tan saramay agmakaakar et makabatik tan makalukso la. Amayamay so naakan. Tan saray ayep et agla manlalaban tan agda ti met la sakitan. Ombilay iray inaatey ya totoo. Kaiba iramay naamtaan moy istoryay bilay da ya singa si Rebeca, Rahab, David, tan Elias! Labay mo ran nakabat no ombilay la ra?—
Inad-aro ka nen Jehova tan labay ton maliket ka. No itultuloy mon kabaten tan unoren si Jehova, manbilay ka ya tuloytuloy diad marakep a paraiso! Labay mo?—


text:
MANUNAN ARTIKULO | AKIN YA MAGMALIW A MATUA?
No Akin ya Maong so Epekto na Pagmaliw a Matua
“Matalek kami a malinis so konsiensia mi, legan a panggugunaetan mi so manbilay a matua ed amin a bengatla.”
Diad Biblia, say literal ya kabaliksan na Griegon salita ya ipapatalos no maminsan ya “inkamatua” et sakey ya ugalin maong la ya sipor. Nayarin ontutukoy met itan ed ugali na sakey a marakdakep ya nengnengen.
Ipapapuso na saray Kristiano iyan insulat nen apostol Pablo: “Panggugunaetan mi so manbilay a matua ed amin a bengatla.” Antoy kaibad saya?
LABANAN SO KAKAPUYAN
Maslak a totoo et mani-espiho kada kabuasan antis ya ompaway. Akin? Lapud labay dan balibali itsura da. Balet wala ni mas importante nen say marakep ya ayos na buek odino uson kawes. On, say inkatoo tayo et nayarin mamarakep o mamaaliwa ed pakanengneng na arum ed sikatayo.
Ibabaga na Salita na Dios ya main-inomay tayoy manggawa na mauges. “Say panag-isip na puso na too mauges a nanlapu ed inkaugaw to,” so kuan na Genesis 8:21. Kanian pian magmaliw ya matua, kaukolan tayon labanan so sipor lan inkamakasalanan tayo. Malinlinew so imbaga nen apostol Pablo no panon ton lalabanan so kasalanan: “Diad inkatook et panlikliketan koy ganggan na Dios, balet nanenengneng ko ed laman ko so sananey a ganggan a misusumlangan ed ganggan na nonot ko tan itotonton to ak a magmaliw ya aripen na ganggan na kasalanan a walad laman ko.”
Singa bilang, anggano didiktaan itayo na puso tayo ya manggawa na mauges tan main-inomay tayoy magmaliw ya agmatua, agtayo nepeg ya onunor ed ibabaga na puso tayo. Sarag tayoy manpili. No pilien tayon ekalen ed isip tayo so makapuy, makapansiansia tayon matua anggano apaliberan tayo na totoon aliwan matua.
SARAG TAYON LABANAN SO AG-INKAMATUA
Pian magmaliw a matua, kaukolan tayoy atagey ya prinsipyo ed moral. Makapaermen balet ta maslak a totoo et mas dakel so panaon dad pannonot no antoy labay dan ‘isulong’ nen say pannonot no antoy ‘duga.’ Kanian parad sikara, ayos labat so manggawa na ag-inkamatua ya onkompormi ed situasyon da. Oniay imbaga na libron The (Honest) Truth About Dishonesty: “Sarag tayoy mantila ya anggad manisia tayo nin siansia ya matua tayo.” Balet kasin walay napanmatalkan a prinsipyo ya makatulong pian naamtaan tayo no wala kasi tay ayos labat ya ag-inkamatua? On wala.
Naamtaan na dakdakel ya totoo ed mundo ya say Biblia so manunan makatulong. Agnaparaan iray prinsipyo ya walad Biblia. (Salmo 19:7) Wadtan iray napanmatalkan ya giya ed bilay na pamilya, trabaho, moralidad, tan pandayew ed Dios. Makana ni iratan ya prinsipyo tan ganggan anggad natan. Minanabang ed satan so amin a bansa, lahi, tribu tan totoo. No aralen tayon maong so Biblia, isipen a maong so ibabaga to, tan unoren iray bilin to, nipasal so puso tayon magmaliw a matua tan matunong.
Balet wala ni kaukolan ya gawaen pian nalabanan so ag-inkamatua likud ed panaral na Biblia. Lapud manbibilay itayod mauges a mundo, nayarin naimpluensyaan tayon aligen so mauges a kagagawa to. Kanian kaukolan tayon ipikasi ed Dios ya tulongan to tayo. (Filipos 4:6, 7, 13) Diad ontan et nawalaan tayoy pakpel ya gawaen so duga tan magmaliw a matua ed amin a bengatla.
MAABIG IRAN RESULTA NA INKAMATUA
Si Hitoshi, ya abitlad unonan artikulo, et agunggonaan lapud akabkabat bilang matuan empleyado. Say amo to natan et mangaapresya ed inkamatua to. “Misalsalamat ak,” kuan nen Hitoshi, “ta akalmo ak na trabaho ya napansiansiak so malinis a konsiensia.”
Ontan met so alikna na arum. Imanoen pa iramay arum nin agunggonaan ed impangunor da ed prinsipyo na Biblia ya “manbilay a matua ed amin a bengatla.”
Malinis ya Konsiensia
“Tinmunda ak lan manaral nen 13 años ko tan akila ak ed saray matakew. Kanian 95 porsiento na nanaalmok et nanlapud panagtakew. Asabi panaon et akiasawa ak, tan nanaral kamin sanasawa na Biblia ed saray Tasi nen Jehova. Naaralan mi ya aglabay na Dios a Jehova * iray agmatuan kagagawa, kanian inuman mi kabibilay mi. Nen 1990, nandesisyon kamin iter so bilay mi ed si Jehova tan abautismoan bilang Tasi nen Jehova.
—Uliran 6:16-19.
“Nensaman, say karga na abung mi et puro tinakew, balet anggapo la iratan natan; tan malinis lay konsiensiak. No nanonotan koy dakel ya taon a mantatakew ak, misalsalamat ak ta kinasian ak a maong nen Jehova. Balibali ugip ko kada labi ta amtak ya naliliketan la natan si Jehova ed siak.”
—Cheryl, Ireland.
“Nen naamtaan na boss ko ya agko inawat so pasuksok na sakey ya kustomer, inkuan to: ‘Say Dios mo so nanggawad sikan napanmatalkan! Talagan asset kad kompanya tayo.’ Lapud matua ak ed amin a bengatla, malinis so konsiensiak ed arapan na Dios a Jehova. Lapud satan et natutulongan ko met so pamilyak tan arum ya gawaen met itan.”
—Sonny, Hong Kong.
Mareen ya Nonot
“Mantratrabaho ak bilang executive assistant ed sakey ya internasyonal a bangko. Diad saray bangko, mabetbet ya ibabaliwala so inkamatua pian baleg so onloob ya kuarta. Parad dakel, ‘Anggapoy uges na daiset ya pansaol no iyaman itan tan makatulong ed ekonomya.’ Balet lapud matua ak, mareen so nonot ko. Labay koy mansiansian matua tan arapen so antokaman ya nagawa. Amta na saray amok ya agko ra tilaan tan agak mantila parad sikara.”
—Tom, United States.
Respeto ed Sarili
“Babangatan ak na supervisor ko ya mantila nipaakar ed nababalang iran suplay mi, balet agko inunor. Nen naamtaan no siopa ray nantakew, akisalamat so amok ed inkamatuak. Kaukolan so pakpel pian magmaliw a matua ed mundon napnoy totoon agmatua. Balet diad kaunoran et naala tayo lanlamang so talek tan respeto na arum.”
—Kaori, Japan.
Say malinis ya konsiensia, mareen ya nonot, tan respeto ed sarili et ebidensya a talagan maong so epekto na pagmaliw a matua. Manisia kad satan?
^ par. 18 Nabasad Biblia ya Jehova so ngaran na Dios.
Manaral Ni
ONLIING!
Prinsipyo ya Ag-Ondadaan tan Parad Amin
—Inkamatua
Nakuartaan komon si Raquel no inawat toy kickback ya iyoopresi dad sikato, balet mas baleg so nala to lapud agto itan inawat.
MAONG A BALITA YA NANLAPUD DIOS!
Panon Itayon Minabang ed Saray Prinsipyo na Biblia?
Imbaga nen Jesus no akin ya kaukolan tayoy panangigiya tan no anton duaran prinsipyo ed Biblia so sankaimportantian.


text:
Kontaken Kami
Maliket kamin ontulong ed saray interesado ed Biblia odino diad kimey ya gagawaen mid interon mundo. Manpili kad saray opsyon ed leksab pian nakontak iray Tasi nen Jehova ed kawalaan mo.
Amtaen so petsa tan lugar na tinaon ya Memoryal
Ontawag odino mansulat, usar moy impormasyon ed leksab
Belgium
Christian Congregation of Jehovah’s Witnesses
rue d’Argile-Potaardestraat 60
B-1950 KRAAINEM
BELGIUM
+32 2-782-00-15
Lukas so Opisina
Lunes anggad Biernes
8:00 a.m. anggad 12:00 p.m. tan 1:00 p.m. anggad 5:00 p.m.


text:
Home Metro Manila Abra (1) Antike (1) Bataan (2) Batangas (3) Benguet (3) Bulakan (4) Hilagang Lanaw (1) Isabela (1) Kabite (4) Katandwanes (1) Keson (24) La Unyon (1) Laguna (3) Metro Manila (117) Nuweva Esiha (1) Pampanga (1) Pangasinan (4) Rizal (5) Romblon (1) Sebu (5) Silangang Misamis (2) Silangang Negros (1) Sorsogon (1) Timog Dabaw (1) Quezon City Binondo Bulacan Caloocan City of Manila Concepcion Ermita Escolta Las Piñas Legaspi Village Makati Makati city Malabon Malate Mandaluyong Manila Marikina Marikina City Metro Manila Muntinlupa Muntinlupa City Navotas Ortigas Parañaque Pasay Pasig Port Area Quezon City Rosario Roxas Santa Cruz Taguig Tondo Valenzuela | Search: Internet Services
Sort by
Filtered By
Related services


text:
INDROWING IRAN ISTORYAD BIBLIA
Ginawa nen Jehova ya Marunong si Solomon
Naamtaan ed sayan istoryad Biblia no panon ya nagmaliw a marunong si Arin Solomon pero sinmabi panaon ya wala ray ginawa ton aliwa. Basaen so indrowing ya istorya online odino diad in-print ya PDF.
Arum ni ed Sayan Koleksion
Nagmaliw ya Kaaro na Dios si Abraham
Atawag si Abraham ya kaaro na Dios. Panon tayon magmaliw ya kaaro na Dios?
Walay Pananisia nen Noe ed Dios
Ingganggan na Dios si Noe ya manggaway biong pian naligtas ed Delap so pamilya to. Antoy naaralan mo ed istorya nen Noe tan say Delap tungkol ed pananisia ed Dios?
Nagmaliw ya Makasarili si Adan tan Eva
Antoy agawa lapud aliwa iray desisyon da?


text:
Kasin Saray Tasi nen Jehova et Sakey ya Kulto?
Andi, aliwan kulto iray Tasi nen Jehova. Imbes, Kristiano kami tan gagawaen mi anggaay nayarian min tumboken so alimbawa nen Jesu-Kristo tan iyaplika iray bangat to.
Anto ’tay kulto?
Nandurumay pakatalos na totoo ed salitan “kulto.” Balet, ikonsidera pay duaran maslak ya iisipen na totoo nipaakar ed saray kulto tan no akin ya ag-iratan onaplika ed sikami.
Iisipen na arum ya say kulto et balo odino agkabat ya relihyon. Saray Tasi nen Jehova et agnanggawa na balon relihyon. Imbes, say panagdayew mi et base ed ginawa na saray inmunan-siglon Kristiano ya saray alimbawa tan bangat da et walad Biblia. (2 Timoteo 3:
16, 17) Manisia kamin say Masanton Kasulatan so nepeg ya pangibasian na dugan panagdayew.
Iisipen na arum ya say kulto et mapeligron sekta na relihyon a walay sakey ya toon lider da. Ag-ipapasen na Saray Tasi nen Jehova so anggan siopan too bilang lider da. Imbes, tutumboken mi imbangat nen Jesus ed saray papatumbok to ya: “Saksakey so Pangulo yo, say Kristo.”—Mateo 23:10.
Aliwan kulto iray Tasi nen Jehova, imbes sayan relihyon et ontutulong ed saray membro to tan ed arum ya totood komunidad. Alimbawa, lapud ministeryo mi, dakdakel so atulongan ya nalabanay mauges iran bisyo, singa say panag-abuso na druga tan alak. Sakey ni, diad nanduruman bansa et wala ray klasen ikokondukta mi pian bangatan iray nilibon totoo ya manbasa tan mansulat. Tan aktibo kamin ontutulong no wala ray kalamidad. Gagawaen mi anggaay nayarian min manggaway maabig, a singa ingganggan nen Jesus ed saray papatumbok to.


text:
1Yad Bethlehem di Judea hu neiungngaan nan Jesus. Hi Herod hu patul di Judea ni nunman. Entanni ey wadadda immalid Jerusalem ni lakin nalpud appit ni kasimmilin aggew. Humman idan tuu ey amta da elaw ni abig ni bittuwen. 2Immalidda ey kanday "Attu kad-an etan ni neiungngan pampatul idallin Jews ey? Inang-ang mi etan bittuwen di appit ni kasimmilin aggew e pengimmatunan ni neiungngaan tu et mukun immali kamin menaydayaw ni hi-gatu." 3Dingngel Herod e patul et yadda tuud Jerusalem hu inhel idan nunman ni tuu ey kamemunnumunnu nemnem da. 4Et amungen Herod ni emin hu ap-apuddan padi et yadda etan kamantuttuddun Tugun Moses et kantun hi-gaday "Attu inamta yun kei-ungngaan etan ni pinutuk Apu Dios ni pan-ap-apuddallin Jews ey?" 5Kanday "Yad Bethlehem di Judea tep intudek lan prophet e kantuy 6'Ya bebley di Bethlehem ey endi bilang tud bebley di Judea, nem importanteh humman ni bebley tep yadman hu kelpuan ni ap-apun mengippaptek idan tuuk ni helag Israel.' " 7Et paeyag idan Herod etan tuun nalpud appit ni kasimmilin aggew, et ibega tun hi-gada hedin pigan la hu ustuh ni tsimpuh ni neipeang-angan etan ni bittuwen. E-ebbuh ida e endi edum ni nangngel ni hummangan da. 8Sinugun tudda et kantuy "Lakkayuy di Bethlehem et yu pakahhiliben etan u-ungnga et hedin hemmaken yu, ey peamta yullin hi-gak ma-lat nak dama dayawen." 9Huyya inhel Herod ni hi-gada et ebuhe manglaw idad Bethlehem. Wadaddad dalan ey himmawang etan bittuwen ni inang-ang da lad bebley da. Et humman ni bittuwen nengipappangngulun hi-gada. Dinteng tu pettek etan ni u-ungnga ey nansiked diman. 10Immamleng idan peteg ni nenang-angan da etan ni bittuwen. 11Dinteng da kad-an etan ni u-ungnga et humgep ida etan di baley ni kad-an da ey inang-ang da etan u-ungnga et hi inetu e hi Maria et ebuhe mandukkun idan menaydayaw etan ni u-ungnga. Inukat dadda balituk, ya insensoh niya mira et idwat dan hi-gatu. 12Entanni ey impeamtan Apu Dios di i-innep idan nunman ni tuu e eleg ida mambangngad di kad-an Herod et idlan dad hin-appil ni dalan ni inenamutan da. 13Limmaw ida etan tuu, ey nan-i-innep mewan hi Joseph ey nampeang-ang hu anghel nan Apu Dios et kantuy "Pandaddan kayu kuma et bumsik kayud Egypt, tep kaan hemmahemmakan Herod eya u-ungnga ma-lat papetey tu. Panha-ad kayudman ingganah penghelan kun dammutun hi-yanen yu humman ni bebley." 14Et yan nunman ni hileng ey nandaddan hi Joseph et awiten tudda etan han-ina et manglaw idad Egypt. 15Nanha-ad idadman ingganah netey hi Herod. Huyya nekapkapyan inamnuan ni impatudek nan Apu Dios ni prophet tun nunman lan nanghelan tun kantuy "Ineyagan ku u-ungngak et hi-yanen tu Egypt." 16Entanni ey neamtaan nan Herod e himmak ida etan ni tuu etan u-ungnga, nem eleg ida mambangngad di kad-an tu ey bimmunget et iolden tu e petteyen daddan emin hu gelang ni lakid Bethlehem niyad bebley di nanlinikweh diman ni dewwa toon da winu kulang ni dewwa, tep inhel ida etan ni tuu e umlaw ni dewwan toon hu nelabah neipalpu eman ni laputun nenang-angan da etan ni bittuwen. 17Huyya nekapkapyan inamnuan ni inhel eman lan prophet e hi Jeremiah ni kantuy 18"Wadalli medngel di Ramah ni kaumnanginangih. Kangugngugngugin Rachel ida u-ungnga tun nangketey. Tagan tu nanginangih e eleg mea-alluk tep netey idan emin hu u-ungnga tu." 19Entanni ey netey law hi Herod ey nan-i-innep hi Joseph di Egypt, ey impeang-ang mewan etan anghel nan Apu Dios et kantuy 20"Bangun ka et awiten mudda eya han-ina et mambangngad kayud bebley di Israel, yaggud netey law etan memettey eyan u-ungnga." 21Bimmangun hi Joseph et awiten tudda etan han-ina et mambangngad idad Israel. 22Nem kaumtakut hi Joseph ni manha-ad di Judea tep dingngel tun hi Arkelaus hu neihullul nan hi ametu e hi Herod ni ap-apudman. Et itudun nan Apu Dios ni hi-gatud i-innep tu hu pehding tu et lumaw idad Nazareth di provincia di Galilee. 23Nanha-ad idadman tep humman inamnuan ni inhel lan prophet e kantuy "Yad Nazareth nalpuan tu."
Copyrighted Material
Learn More


text:
MINISTERYO TAN BILAY–WORKBOOK Hulyo 2016
Pangaligan Iran Presentasyon
Saray presentasyon a nayarin usaren parad Say Panag-bantayan tan Maong a Balita ya Nanlapud Dios! Usaren iray pangaligan pian makagaway sarilim ya presentasyon.
KAYAMANAN ED SALITA NA DIOS
Idayew si Jehova, say Dumerengel na Pikakasi
Akin et maabig ya ipikasim ed si Jehova iray sipan mo? Panon mon ibalikas ed pikakasim so panagmatalek mod si Jehova? (Salmo 61-65)
BILAY NA KRISTIANO
Ontulong so Simplin Bilay Pian Nidayew Tayoy Dios
Antoy nagawaan mo no pasimplien moy bilay mo? Panon mon naalig so impanbilay nen Jesus?
KAYAMANAN ED SALITA NA DIOS
Saray Totoo nen Jehova et Maseseg ed Dugan Panagdayew
Antoy naaralan tayo ed inkaseseg nen David parad Dios? Lapud seseg tayo ed dugan panagdayew, napapakiwas tayon gawaen so anto? (Salmo 69-72)
BILAY NA KRISTIANO
Labay Mon Salien ya Sakey Taon?
Saramay labay dan salien itan et nawalaan na maliket a bilay tan makaawat na dakel a bendisyon.
BILAY NA KRISTIANO
Eskedyul ed Panregular Payunir
Nayari kan manregular payunir anggano limitado so panaon mo odino makapuy so laman mo.
KAYAMANAN ED SALITA NA DIOS
Nonoten Iray Kimey nen Jehova
Anto ray kaiba ed kimey nen Jehova? . Panon tayon minabang no dalepdepen tayo iratan? (Salmo 74-78)
KAYAMANAN ED SALITA NA DIOS
Siopa so Sankaimportantian ya Persona ed Bilay Mo?
Impanengneng na nankompos ed Salmo 83 ya si Jehova a Dios so sankaimportantian ya Persona ed bilay to. Panon tayo met ya ipanengneng itan ed bilay tayo?


text:
Say Enteric Nervous System
—“Komaduan Utek” Tayo?
PIGARAY utek tayo? No say ebat mo et “sakey,” duga ka. Pero wala ni ray arum ya nervous system ed laman tayo. Walay sakey ya grupo na neurons ya baleg so nagagawaan tod laman tayo, kanian tatawagen itan na arum ya scientist ya “komaduan utek.” Atan imay enteric nervous system (ENS) tan say kawalaan to et aliwan diad ulo tayo, noagta diad digestive system.
Komplikado iray proseso ya nagagawad laman tayo pian saray kakanen tayo et magmaliw ya enerhiya. Kanian duga met labat ya say utek et singa impasa to lad ENS so pangontrol ed digestive system.
Anggano mas simpli so ENS nen say utek, komplikado nin siansia itan. Diad sikatayo ran totoo, say ENS tayo et walaan na manga 200 anggad 600 milyon iran neurons. Sayan komplikadon koneksion na saray neurons et walad amin ya dadalanen na kakanen tayo. Manisia iray scientist ya no say ENS et dia nid utek so kawalaan to, masyado lan aseksek iray nerves. Kanian imbaga na libron The Second Brain, ya “mas segurado tan mainomay no say mismon [digestive system] la so mangontrol ed sarili to.”
“LABORATORYO NA NANDURUMAN KEMIKAL”
Pian nagiling iray kakanen tayo, kaukolan so nanduruma tan eksakton kombinasyon na saray kemikal diad dugarugan timing, tan nepeg ya ni-deliver ed dugan pasen. Duga sirin imay imbaga nen Professor Gary Mawe ya say digestive system et singa “laboratoryo na nanduruman kemikal.” Talagan makapakelaw so inkakomplikado na sayan proseso. Singa bilang, diad gilig-gilig na pait tayo et wala ray nikadkaduman selula ya say trabaho da et taga-taway na kemikal pian naamtaan no anto ran kemikal so walad inakan tayo. Lapud satan ya impormasyon, amta na ENS no anto ran enzyme so i-produce na digestive system pian nagiling ya maong iray inakan tayo tan onsepsep ed laman tayo iray sustansia. Sakey ni, say ENS so manmo-monitor ed acid tan arum nin kemikal ya walad inakan tayo, insan to ibase ditan so karakel na enzyme ya i-produce na digestive system.
Imadyin mo ya say digestive system et singa pabrika ya say manager et say ENS. Sayan “komaduan utek” so mangigaganggan ed saray muscle ed digestive system pian tuloytuloy ya naproseso iray inakan tayo. Say ENS so mangididikta no panon kakasil o kabetbet so contraction na sarayan muscle depende ed nakaukolan pian maayos so pakagawa na mantutumbokan ya proseso.
Say ENS met so maniseguron agtayo nasamalan. Posiblin makapangan tayoy delikadon bacteria. Kanian say 70 anggad 80% na white blood cells tayo
MAONG YA KOMUNIKASYON
Anggano say ENS et singa ag-akadepende ed utek, sayan duaran nerve center et naynay so komunikasyon da. Singa bilang, say ENS so mangokontrol ed karakel na hormones ya mangipaamta ed utek no kapigan ka mangan tan no panon karakel so kanen mo. Saray nerve cell ed ENS so man-signal ed utek no naksel ka la tan nayarin ipalikna ton nanaelew ka la no asobraan mo lay inakan mo.
Antis mo nin abasa iyan artikulo, ompan nalilikas mo la ya say digestive system et walay komunikasyon tod utek mo. Singa bilang, kasin naiimanom ya no mangan kay fatty foods et balibali mood mo? Naamtaan na saray researcher ya nagagawa iya no mangipawit so ENS na ‘maliket ya signal’ ed utek mo, ya lapud satan et naliknam ya ombalibali liknaan mo. Atan so nayarin rason no akin ya wala ray mamangan na tatawagen ya “comfort food” no nai-stress ira. Aaralen na saray scientist no kasin posible ya kontrolen so ENS pian natambal so depresyon panamegley na artipisyal iran paraan.
Say sakey nin patunay ya walay komunikasyon na utek tan digestive system et no onsikal so eges tayo lapud pannerbiyos o stress. Posiblin nagagawa itan no amperen na ENS so dala ya ondadaluy ed eges ta nalikas na utek tayo ya mannerbiyos o nai-stress tayo. Posible met ya naelew tayo ta no nai-stress tayo, iganggan na utek so ENS ya umanen toy normal ya contraction na digestive system. Ibabaga na saray eksperto ya sayan koneksion ed baetan na utek tan digestive system so rason no akin ya ibabase na arum so liknaan da ed reaksion na eges da.
Anggano wala ray ontan ya naliliknam lapud ENS, aliwan satan so maniisip o mandedesisyon parad sika. Diad arum a salita, aliwan utek so ENS. Agto ka itan natulongan ya man-compose na kansion, mankuenta na bank account mo, odino manggaway homework mo. Pero, sayan makapabilib ya grupo na neurons tayo et pankelkelawan na saray scientist lapud inkakomplikado to


text:
Say Pangasinan so unaan ya klase a luyag na
Walay kabaleg tan sukat to ya 5,451.01 kilometro kuwadrado. Say dialling code to et 75. Say kapital to et Lingayen.
Say
Say ngaran ya Pangasinan so labay ton ibaga et dalin na asin o pasen na gawaan na asin, ya nanlapu ed lamot na salita ya asin.
Nen saman, wala'y daan ya panarian ya atawag na Luyag na Pangasinan. Si Princesa Urduja, sakey ya biin mibabakal, so panisiaan ya nan-oley ed Pangasinan nen 14th siglo o kumalabinapat ya lasus ya taon.
Say Pangasinan so bantog lapu ed say Hundred Islands National Park tan saray mararakep ya baybay to.
Say Pangasinan so nakakabat ya inianakan nen Pangulo Fidel V. Ramos tan si Speaker Jose de Venecia. Say ina nen Pangulo
Say 1200 megawatt Sual Coal-Fired Power Plant, tan say 345 megawatt San Roque Multi-Purpose Dam so nipasen ed Pangasinan.
Template:Infobox Philippine province
Say balon totoo o Homo sapiens so sinmabi ed Malay archipelago o kapuloan Malay nen imbeneg a 50,000 a taon. Arayan balon totoo so panisiaan ya nanlapu ed Africa.


text:
SAY PANAG-BANTAYAN—PANARALAN YA EDISYON Marso 2017
Walad sayan isyu iray aaralen ya artikulo parad Mayo 1-28, 2017.
ISTORYAY BILAY
Akaaral Ak Diad Impiulop Kod Saray Marunong
Diad dakel lan taon ya panlilingkor ton full-time, dakel iray eksayting tan ambelat ya asainmin nen William Samuelson.
Iter so Galang ed Saray Makanepegan
Siopa ray makanepegan na galang, tan akin? Antoy nitulong ed sika na pangigalang mod sikara?
Ipanengneng so Pananisia—Manggaway Makabat a Desisyon!
Wala ray dedesisyonan mon apektaen toy bilay mo. Antoy makatulong ed sikan manggaway makabat iran desisyon?
Lingkoran si Jehova Diad Interon Puso!
Saray arari ed Judea ya si Asa, Jehosafat, Hezekias, tan Josias et akagawa ray lingo. Balet diad pakanengneng na Dios et interon puso iran nanlingkor ed sikato. Akin?
Kasin Ipapapusom Iray Nisulat ya Pasakbay?
Walay naaralan mod lingo na arum, kaiba la ray akasulat ed Biblia.
Matoor ya Kaaro No Nasusubok so Pankakaaro
Nayarin wala ray panaon ya kakkaukolan na kaarom so tulong pian nipetek so lingo to. Panon mon natulongan?
Ngaran ed Biblia ya Akaukit ed Dagdaan Lan Buyog
Nalay atension na saray researcher ed saray piraso na 3,000 taon lan ceramic a buyog ya akotkot nen 2012. Antoy nikadkaduma ed sayan buyog?


text:
ONLIING! No. 2 2017 | Antoy Walad Benegan na Misteryoson Nagagawa?
Uso natan iray palabas ed TV tan pelikula ya saray bida et walay pakapanyari da
Antoy nibagam ey? Anggapo kasi uges na pambantay ed saratan odino mapeligro?
Nabasa ed sayan isyu na Onliing! no akin ya labalabay na totoo iratan tan no anton talagay walad benegan na saratan.
MANUNAN ARTIKULO
Naiingganyo ed Misteryoson Nagagawa!
Manag-magic, manananem, bampira, asapian na demonyo, tan anyani—pigara labat irayan karakter ya labalabay na totoo. Antoy epekto na saraya?
MANUNAN ARTIKULO
Antoy Ibabangat na Biblia Tungkol ed Espiritismo?
Anggano dakel so agmasyadon manisia ed espiritismo tan ed saray misteryoson nagagawa, papasakbayan itayo balet na Biblia. Antoy ibabaga na Biblia tungkol ed saya, tan akin?
WALA KASI NANDESINYO?
Say Teknik na Bubuyog no Ondapo
Antoy teknik da no ondadapo ya makatulong diad panggawa na makatikyab iran robot?
TULONG PARAD PAMILYA
No Ompatey so Ateng
Makapaermen a maong so ipatey na sakey ya ateng. Antoy makatulong ed saray kabataan ya nasarag so nanduruman emosyon da?
No Maneermen Iray Ugugaw
Panon ya akatulong so Biblia ed taloran kabataan pian nasarag day impatey na sakey a kapamilya da?
LUGAR TAN TOTOO
Ombisita Tayod Spain
Say Spain et sakey a bansa ya nandurumay itsura na lugar tan nandurumay klase na totoo ditan. Say Spain so bansan sankarakelan so ipro-produce ton sakey ed saray kabkabat ya oil ed interon mundo.
SAY EBAT NA BIBLIA
Krus
Ipapasen na dakel so krus bilang simbolo na Kristianismo. Kasin inatey si Jesus ed krus? Kasin inusar na saray disipulo nen Jesus so krus pian dayewen so Dios?
Labay Mon Natalosan so Biblia?
Amtaen no antoy kaukolan mo tan agmo kaukolan pian natalosan moy mensahe na saya.
Arum nin Walad Online
Antoy Gawaen Ko no Walay Agawan Makapaermen Diad Pamilya Mi?
Inistorya na saray kabataan no antoy akatulong ed sikaran nasarag iray makapaermen ya agawad pamilya da.
Tua Kasi Iray Demonyo?
Siopa ray demonyo? Iner so nanlapuan da?


text:
KAPITULO 5
Say Dondon—Sankarakepan ya Regalo na Dios
Anto so dondon?
Panon itan ya inter?
Antoy niiter na satan ed sika?
Panon mon nipanengneng so pisasalamat mod dondon?
1, 2. (a) Panon a nibagan say sakey a regalo et importantin maong ed sika? (b) Akin a nibagan say dondon so sankamablian ya regalon nayarin naawat mo?
ANTOY sankarakepan ya regalon naawat mo? Agkaukolan ya mabmabli so sakey ya regalo pian nibagan importante. Diad tua, aliwan say presyo na regalo so pakasukatan. Imbes, nibagam ya mabmabli so sakey a regalo no agusgustoan mo tan no kakkaukolan mo.
2 Diad amin a regalon labay mon naawat, walay sakey ya seguradon kakkaukolan mo. Regalo itan na Dios ed totoo. Amayamay lay inter nen Jehova ed sikatayo, balet say sankarakepan ya regalo to et say bilay ya insakripisyo na Anak to, si Jesu-Kristo. (Basaen so Mateo 20:28.) Naaralan tayod sayan kapitulo ya say dondon so sankamablian a regalo ya nayarin naawat mo, lapud satan et magmaliw kan malikeliket tan niiter na satan iray sankaimportantian ya kaukolan mo. Satan ya dondon so sankabalgan a prueba ya inad-aro ka nen Jehova.
ANTO SO DONDON?
3. Anto so dondon, tan antoy kaukolan tayon naamtaan pian nibaga tayon mabmablin itan ya regalo?
3 Diad simplin panangibaga, satan ya dondon so paraan nen Jehova pian iliktar odino isalba so totoo ed kasalanan tan patey. (Efeso 1:7) Pian natalosan tayo iyan bangat na Biblia, kaukolan tayon pawilen imay agawa ed hardin na Eden. No naamtaan tayoy kabaleg na abalang nen Adan sanen nankasalanan, insan tayo labat natalosan ya say dondon et talagan mabmablin regalo.
4. Lapud perpekto si Adan, anto ray walad sikato?
4 Sanen ginawa nen Jehova si Adan, walay mabmablin inter To ed sikato—say perpekton bilay. Isip mo pa. Lapud perpekto so laman tan nonot nen Adan, agbalot mansakit, ontatken, odino ompatey. Tan lapud perpekton too, nikadkaduma so relasyon tod si Jehova. Ibabaga na Biblia ya si Adan et “anak na Dios.” (Lucas 3:38) Say relasyon nen Adan ed si Jehova a Dios et singa relasyon na sakey ya anak ed maaron ama to. Akitongtong si Jehova ed si Adan ya anak To, tan inikdan To na makapaliket a kimey. Impaamta met na Dios no anto ray nepeg ya gawaen nen Adan.—Genesis 1:28-30; 2:16, 17.
5. Antoy labay ya ibaga ya si Adan et ginawa “ed indengan na Dios”?
5 Ginawa si Adan “ed indengan na Dios.” (Genesis 1:27) Agto labay ya ibagan kaluplupa nen Adan so Dios. Singa naaralan tayo ed Kapitulo 1 na sayan libro, si Jehova et agnanengneng ta sakey ya Espiritu. (Juan 4:24) Kanian anggapoy laman tan dala nen Jehova. Say labay ya ibaga na ginawa si Adan “ed indengan na Dios” et wala ray kualidad to ya mipara ed Dios, kaibay aro, karunongan, hustisya, tan pakayari. Wala ni sakey ya piparaan nen Adan ed Ama to, sikatoy makapandesisyon ya bukor. Kanian si Adan et agginawa na Dios ya singa robot ya say gawaen to labat et no antoy aka-program ed sikato. Imbes, sarag toy mandesisyon ya pilien so duga odino aliwa. No pinili to ya tuloken so Dios, tuloytuloy komon ya nambilay diad Paraiso ed dalin.
6. Sanen ag-inunor nen Adan so Dios, antoy abalang to, tan antoy epekto ed saray anak to?
6 Malinew sirin ya nen ag-inunor nen Adan so Dios tan senentensiaan na patey, balbaleg so abalang to. Lapud impankasalanan to, pinerdi toy perpekton bilay to tan amin ya bendisyon na satan. (Genesis 3:17-19) Makapaermen ta abalang nen Adan so mabmabli tan perpekton bilay to tan say bilay na magmaliw ya ananak to. Oniay ibabaga na Salitay Dios: “No panon a diad panamegley na sakey a too [si Adan] et linmoob ed mundo so kasalanan, tan say patey ed panamegley na kasalanan, ontan met a say patey et kinmayat ed amin a totoo lapud nankasalanan iran amin.” (Roma 5:12) On, atawir tayon amin ed si Adan so kasalanan. Kanian ibabaga na Biblia ya ‘inlako’ toy sarili to tan saray anak to, tan amin et naaripen na kasalanan tan patey. (Roma 7:14) Anggapo lay ilalo di Adan tan Eva ta ginagala ran ag-unoren so Dios. Balet sikatayo ran anak da ey?
7, 8. Antoy labay ya ibaga na salitan dondon?
7 Inter nen Jehova so dondon pian isalba so totoo. Anto ’tay dondon? Pantongtongan tayoy duara ed saray labay ton ibaga. Unona, say dondon et bili ya ibayar pian nabawi so sakey a bengatla odino pian nibulos so sakey. Nayarin ikompara itan ed kuarta ya ibayar pian nibulos so sakey ya kinidnap. Komadua, say dondon et bili ya isalat odino ibayar parad sakey a bengatla. No walay aperdi odino arisgo, kaukolan ya bayaran so bili na satan. Singa bilang, no aka-aksidente so sakey a too, bayaran to so eksakton presyo na samay aperdi odino arisgo to.
8 Panon a nabayaran so balbaleg ya pinerdi nen Adan, ya lapud satan et alanor itayon amin? Tan panon itayon nibulos ed pangaaripen na kasalanan tan patey? Aralen tayo so nipaakar ed dondon ya inter nen Jehova tan no anto ray niiter na satan ed sika.
NO PANON YA INTER NEN JEHOVA SO DONDON
9. Anton klase na dondon so kaukolan?
9 Lapud perpekton bilay so abalang, agbalot itan nabayaran na aliwan perpekton bilay na too. (Salmo 49:7, 8) Say kaukolan et sakey a dondon a mipetekan ed bili na samay abalang. Base itan ed prinsipyo na perpekton hustisya ya walad Salitay Dios, ya oniay ibabaga to: “Bilay parad bilay.” (Deuteronomio 19:21) Kanian, antoy kaukolan pian nabayaran so abalang nen Adan ya perpekton bilay? Kaukolan so perpekton bilay na sananey a too, say “kasimbangan a dondon.”—1 Timoteo 2:6.
10. Panon ya inter nen Jehova so dondon?
10 Panon ya inter nen Jehova so dondon? Imbaki to diad dalin so sakey ed saray perpekton espiritun anak to. Balet aglabat basta angibaki si Jehova na sakey ed sikara. Say imbaki to et amay inad-aro to, say bogbogtong ya Anak to. (Basaen so 1 Juan 4:9, 10.) Mabulos ya tinaynan na sayan Anak so tawen ya panaayaman to. (Filipos 2:7) Singa naaralan tayo lad Kapitulo 4 na sayan libro, nanggawa si Jehova na milagro, inyalis toy bilay na sayan Anak ed eges nen Maria. Panamegley na masanton espiritu na Dios, niyanak si Jesus ya perpekton too, aliwan makasalanan.—Lucas 1:35.
11. Panon a nadondon na sakey a too so minilyon a totoo?
11 Balet, panon ya nadondon na sakey a too so amayamay a totoo, ya diad tua et minilyon ni ingen? No pawilen tayoy agawa, panon ya nagmaliw a makasalanan so minilyon a totoo? Tandaan ya nen nankasalanan si Adan, abalang to so mabmabli tan perpekton bilay to. Kanian, agto itan nipatawir ed saray anak to. Imbes, say impatawir to et kasalanan tan patey. Si Jesus, a tinawag na Biblia ya “unor ya Adan,” et perpektoy bilay to bilang too tan agbalot nankasalanan. (1 Corinto 15:45) Nibagan sinalatan nen Jesus si Adan pian nisalba itayo. Si Jesus et matulotulok ed Dios, insakripisyo odino inter toy perpekton bilay to pian nabayaran so kasalanan nen Adan. Kanian inikdan nen Jesus na ilalo iray anak nen Adan.—Roma 5:19; 1 Corinto 15:21, 22.
12. Antoy pinaneknekan na impanirap nen Jesus?
12 Indetalye na Biblia so irap ya dinalan nen Jesus antis ya inatey. Sikatoy sinipsiplatan, impasak ed poste, tan pinairap a maong ya anggad inatey. (Juan 19:1, 16-18, 30; Apendise ed artikulon “Nepeg Kasin Mangusar na Krus Iray Kristiano Diad Panagdayew Da?”) Akin et kaukolan nin manirap si Jesus? Diad sakey ed saray ontumbok a kapitulo na sayan libro, naaralan tayo ya papapawayen nen Satanas ya anggapoy toon mansiansian matoor ed si Jehova no nasubok. Diad impanmatoor nen Jesus anggano pinairap ya maong, inter toy sankaabigan ya ebat ed akusasyon nen Satanas. Pinaneknekan nen Jesus ya say sakey a perpekton too ya makapandesisyon a bukor et sarag toy mansiansian matoor ed Dios anggano antoy gawaen na Diablo. Malikeliket si Jehova ta nanmatoor ed sikato so inad-aro ton Anak!—Proverbio 27:11.
13. Panon ya imbayar so dondon?
13 Panon ya imbayar so dondon? Nen Nisan 14, 33 C.E. (diad kalendaryo na saray Judio), inabuloyan na Dios ya ompatey so perpekto tan anggapoy kasalanan ya Anak to. Kanian “pinsanan” ya inter nen Jesus so perpekton bilay to bilang too. (Hebreo 10:10) Diad komatlon agew kayari na impatey nen Jesus, sikatoy binilay nen Jehova bilang espiritu. Diad tawen, impresenta nen Jesus ed Dios so bili na perpekton bilay to bilang too ya insakripisyo to pian nadondon iray ananak nen Adan. (Hebreo 9:24) Inawat nen Jehova so bili na sakripisyo nen Jesus, say dondon ya kaukolan pian nibulos so totoo ed panangaripen na kasalanan tan patey.—Basaen so Roma 3:23, 24.
NO ANTOY NIITER NA DONDON ED SIKA
14, 15. Pian ‘naperdona iray kasalanan tayo,’ antoy kaukolan tayon gawaen?
14 Anggano makasalanan tayo, siansia nin makaawat tayo ray bendisyon lapud dondon. Amtaen tayoy arum ya naawat tayo natan tan diad arapen lapud sayan sankarakepan ya regalo na Dios.
15 Naperdona iray kasalanan. Lapud agtayo perpekto, aliwan mainomay ya gawaen so duga. Amin tayo et makakapankasalanan diad salita tan gawa. Balet lapud insakripisyo nen Jesus so bilay to, nayarin ‘naperdona iray kasalanan tayo.’ (Colosas 1:13, 14) Pero pian naperdona itayo, kaukolan ya impapuso so pagbabawi tayo. Kaukolan met ya mapaabeba tayon manpikasi ed si Jehova, tan kerewey panamerdona to base ed pananisia tayod insakripisyon bilay na Anak to.—Basaen so 1 Juan 1:8, 9.
16. Antoy makatulong ed sikatayo pian malinis so konsiensia tayon dayewen so Dios, tan akin et importante ya malinis so konsiensia tayo?
16 Malinis ya konsiensia. No nakokonsiensia itayo, mainomay tayon nadismaya tan isipen ya anggapo lay kana tayo. Balet lapud dondon, naperdona itayo. Tutulongan itayo nen Jehova pian makapandayew tayod sikato ya walay malinis a konsiensia anggano ag-itayo perpekto. (Hebreo 9:13, 14) Lapud satan et sarag tayon ibaga so amin ed si Jehova tan agtayo nababaingan ya manpikasi ed sikato. (Hebreo 4:14-16) No pansiansiaen tayon malinis so konsiensia tayo, mareen so nonot tayo, nawalaan tayoy respeto ed sarili, tan maliket tayo.
17. Anto ray bendisyon ed arapen lapud inatey si Jesus parad sikatayo?
17 Nawalaan na ilalon manbilay ya tuloytuloy diad paraison dalin. Imbaga na Roma 6:23: “Say bayar na kasalanan et patey, balet say regalon iiter na Dios et say bilay ya andi-anggaan diad panamegley nen Kristo Jesus a Katawan tayo.” Diad Kapitulo 3 na sayan libro, naamtaan tayo ray bendisyon ya nagawa ed Paraiso diad dalin. (Apocalipsis 21:3, 4) Amin iratan ya bendisyon ed arapen, kaiba lay pambilay ya tuloytuloy tan perpekton kondisyon na laman, et posible lapud inatey si Jesus parad sikatayo. Pian naawat tayo iratan ya bendisyon, kaukolan tayon ipanengneng ya papablien tayo itan ya regalo ya dondon.
PANON MON NIPANENGNENG SO PISASALAMAT MOD DONDON?
18. Akin ya nepeg tayon pisalamatan si Jehova ed inter ton dondon?
18 Akin ya nepeg tayon pisalamatan si Jehova ed inter ton dondon? Say sakey a regalo et mabmabli no say nanregalo et inter toy panaon tan sagpot to, odino nanggastos. Seguradon malikeliket tayo no nalikna tayon inter to itan a regalo lapud inad-aro to tayo. Say dondon so sankarakepan ed amin a regalo, lapud balbaleg so insakripisyo na Dios pian niiter to itan. “Ontan lay panangaro na Dios ed mundo ya inter to so bogbogtong ya Anak to,” so imbaga na Juan 3:16. Say dondon so sankabiskegan lan prueba na panangaro nen Jehova ed sikatayo. Prueba met itan ya inad-aro itayo nen Jesus, ta mabulbulos ton inter so bilay to parad sikatayo. (Basaen so Juan 15:13.) Kanian lapud regalon dondon, kombinsido itayon inad-aro nen Jehova tan na Anak to so balang sakey ed sikatayo.—Galacia 2:20.
19, 20. Panon mon nipanengneng so pisasalamat mod dondon?
19 Panon mo sirin ya nipanengneng so pisasalamat mod regalo na Dios ya dondon? Unona, kaukolan mon kabaten so Sankaabigan a Manangiter, si Jehova. (Juan 17:3) Nagawaan mo itan no aralen moy Biblia diad tulong na sayan libro. Legan mon kakabaten si Jehova, onaaralem so panangarom ed sikato. Tan lapud satan a panangarom, labay mon gawaen iray makapaliket ed sikato.—1 Juan 5:3.
20 Ipanengneng so pananisia ed insakripisyo nen Jesus ya bilay to. Ibabaga na Biblia: “Samay mangipapanengneng na pananisia ed Anak et walaan na bilay ya andi-anggaan.” (Juan 3:36) Panon tayon nipanengneng so pananisia ed si Jesus? Satan a pananisia et aglabat anganggad salita. “Say pananisia . . . ya andian na saray gawa et inatey,” so imbaga na Santiago 2:26. On, no talagan manisia tayo, nanengneng itan ed “saray gawa” odino kiwas tayo. Say sakey a paraan pian nipanengneng tayon talagan manisia tayod si Jesus et diad panggawa tayod anggaay nayarian tayon sikatoy aligen, aliwa labat ya diad salita noagta dia met ed gawa.—Juan 13:15.
21, 22. (a) Akin a nepeg tayon onatendi ed tinaon ya pannodnonot ed Pangdem na Katawan? (b) Antoy ipaliwawa ed Kapitulo 6 tan 7?
21 Onatendi ed tinaon ya Pangdem na Katawan. Diad samay labi na Nisan 14, 33 C.E., inggapo nen Jesus so tatawagen ed Biblia ya “Pangdem na Katawan.” (1 Corinto 11:20; Mateo 26:26-28) Tinawag met iyan Memoryal na impatey nen Kristo. Inggapo itan nen Jesus pian agnalingwanan na saray apostol to tan na amin a magmaliw a tuan Kristiano ya inter toy perpekton bilay to bilang dondon. Oniay ingganggan nen Jesus nipaakar ed Memoryal: “Itultuloy yon gawaen iya bilang pannodnonot ed siak.” (Lucas 22:19) Say Memoryal et mangipanonot ed sikatayo ya say dondon et prueba ya inad-aro itayo nen Jehova tan nen Jesus. Nipanengneng tayon importante ed sikatayo so dondon no onatendi tayod tinaon ya Memoryal na impatey nen Jesus. *
22 Say dondon ya inter nen Jehova et talagan mabmablin regalo. (2 Corinto 9:14, 15) Anggan saray inaatey et minabang met ed satan. Naaralan tayo no panon itan a nagawa diad Kapitulo 6 tan 7.
^ par. 21 Parad kaaruman ya impormasyon nipaakar ed Pangdem na Katawan, nengnengen so Apendise ed artikulon “Pangdem na Katawan—Sakey a Pankanawnawan Nigalang so Dios.”


text: 5 Sanen anengneng to iray totoo, sikatoy tinmatdang ed palandey; tan kayurong to et sikatoy dinago na saray disipulo to.2 Sikatoy nansalita tan binangatan to ra, a kuan to:3 “Maliket iray manonot ed espiritual a pankaukolan da,*+ ta kayarian da so Panarian na tawen.4 “Maliket iray maneermen, ta naligliwa ira.+5 “Maliket iray mauyamo,+ ta tawiren day dalin.+6 “Maliket iray naeerasan tan napepegaan+ parad inkatunong, ta napesel* ira.+7 “Maliket iray mapangasi,+ ta nakasian ira.8 “Maliket iray malinis so puso ra,+ ta nanengneng da so Dios.9 “Maliket iray mikakareenan,*+ ta natawag ira ya ananak na Dios.10 “Maliket iray napapasegsegang lapud inkatunong,+ ta kayarian da so Panarian na tawen.11 “Maliket kayo no balbalawen+ tan papasegsegangen kayo+ na totoo tan papalsaan da kayo na amin lan klase na mauges a bengatla nisengeg ed siak.+12 Manliket kayon maong,+ ta baleg so tumang yo+ ed tawen, ta ontan met so impamasegsegang dad saray propeta ya akadkauna nen sikayo.+13 “Sikayo so asin+ na dalin, balet no tinmabang la itan, panon itan a magmaliw a maasin lamet? Anggapo lay pangusaran ed satan noagta ibantak la ed paway+ pian gatin-gatinan na totoo.14 “Sikayo so liwawa na mundo.+ Agniyamot so sakey a syudad sano walad toktok na palandey.15 Sano selselan na totoo so lamparaan, agda itan iyan ed dalem na baskit,* noagta diad patoonan pian nasilewan so amin a walad loob na abung.+16 Pasindag yo met sirin so liwawa yo ed saray totoo,+ pian nanengneng da so maabig iran gawa yo+ tan igloria ra so Ama yon walad tawen.+17 “Agyo iisipen a linma ak dia pian deralen so Ganggan odino sulsulat na saray Propeta. Linma ak dia pian manumpal, aliwan maneral.+18 Ibagak ed sikayo a mas mainomay nin naandi so tawen tan dalin nen say agpakasumpal na anggan sakey a sankamelagan a letra odino sakey a gulis na letra na Ganggan.+19 Kanian siopaman ya agmangunor ed sakey ed sarayan angkekelag a ganggan tan ibangat to met so arum ya agmangunor ed saratan, sikatoy agmanepeg ya onloob* ed Panarian na tawen. Balet siopaman a manggawa tan mangibangat ed saratan, sikatoy manepeg ya onloob* ed Panarian na tawen.20 Lapud ibagak ed sikayo ya agkayon balot makaloob ed Panarian na tawen+ no agnadaeg na inkatunong yo so inkatunong na saray eskriba tan Fariseo.+21 “Nadngelan yon nikuan ed saray totoo nensaman: ‘Agka mamapatey,+ balet siopaman a mamatey et walay eebatan tod korte na hustisya.’+22 Balet ibagak ed sikayo a balang sakey a maneem-em na sanok+ ed agi to et walay eebatan tod korte na hustisya; tan siopaman a manmudmora ed agi to diad panamegley na mabanbanday iran salita et walay eebatan tod Sankatageyan a Korte; bangta siopaman a mangibaga na, ‘Sika ya andi-kakanaan ya ambagel!’ et makanepegan ed manliob a Gehenna.*+23 “Kanian no mangiyaapay kad altar+ tan anonotan mon say agim et walay babarongan tod sika,24 itilak moy apay mo ed arap na altar tan anap mo so agim. Mikareenan ka nid sikato, insan kapawil mo, iter mo so apay mo.+25 “Miaregloan kan tampol ed samay mangidedemanda ed sika legan a kabansag mon mamapaarap ed korte, agla pigan agto ka la iyawat ed huis tan say huis et agto ka iyawat ed bantay na korte pian agka napriso.+26 Ibagak ed sikay tua, seguradon agka makapaway ditan anggad agmo nabayaran so sankaunoran a sinsilyo.*27 “Nadngelan yon nikuan: ‘Agka mikakalugoran.’+28 Balet ibagak ed sikayo a siopaman ya onlilinggis ed sakey a bii+ tan walaay pampilpilalek et akikalugoran lad sikato dia ed puso to.+29 Natan, no say kawanan a matam so sengegan na pankakasalanan mo,* sukit mo itan tan ibantak mo.+ Ta magmaong ni a naandi so sakey a kabiangan na laman mo nen say nibuntok so interon laman mo ed Gehenna.*+30 Ontan met, no say kawanan a limam so sengegan na pankakasalanan mo,* putot mo itan tan ibantak mo.+ Ta magmaong nin naandi so sakey a parte na laman mo nen say nibantak so interon laman mo ed Gehenna.*+31 “Niarum ni, oniay nikuan: ‘Siopaman a lakin mangidiborsyo ed asawa to, ikdan to so asawa to na kasulatan na diborsyo.’+32 Balet ibagak ed sikayo a siopaman a lakin mangidiborsyo ed asawa to, ya aliwan makasengeg ed seksual ya imoralidad,* ipepeligro to so asawa to a makapikalugoran, tan siopaman a mangasawa ed sakey a biin indiborsyo et mankasalanan na pikakalugoran.+33 “Nadngelan yo met ya oniay imbaga ed saray totoo nensaman: ‘Agka mansasamba no agmo lanlamang sumpalen,+ imbes, nepeg mon tooren iray sipan mo ed si Jehova.’*+34 Balet ibagak ed sikayo: Agkan balot mansasamba+ balanglan diad tawen, ta satan so trono na Dios;35 odino diad dalin, ta satan so toonan na sali to,+ odino diad Jerusalem, ta satan so syudad na makapanyarin Ari.+36 Agmo pansasambaay ulom lapud agmo napaputi odino napareket so sakey a buek.37 Komon ta say imbaga yon ‘On’ et on, tan say ‘Andi’ yo et andi,+ ta say onsulok ed saraya et nanlapud samay sakey a mauges.+38 “Nadngelan yon nikuan: ‘Mata parad mata, ngipen parad ngipen.’+39 Balet, ibagak ed sikayo: Agka ombabawi no sinakitan ka na toon mauges. No walay manampal ed kawanan ya aping mo, iyarap mo met ed sikato so kawigi.+40 Tan no walay toon mangidemanda ed sika tan alaen toy lalatopan a kawes mo, paulyanan mo met lan alaen toy ilalatop a kawes mo;+41 tan no say sakey a walad autoridad et piliten to kan manserbi ed sikato ed sakey a milya,* mila kad sikato ed duaran milya.42 Ikdan mo so onkekerew ed sika, tan pautang mo so miuutang* ed sika.+43 “Nadngelan yon nikuan: ‘Arom so kaparam a too+ tan busol moy mamubusol ed sika.’44 Balet ibagak ed sikayo: Itultuloy yon aroen iray mamubusol ed sikayo+ tan ipikasi iramay mamapasegsegang ed sikayo,+45 pian napaneknekan yon sikayo ray ananak na Ama yon walad tawen,+ lapud papasinagen toy agew to ed saray mauges tan maong a totoo tan papepelagen toy uran ed saray matunong tan agmatunong.+46 No saramay mangaaro labat ed sikayo so aaroen yo, antoy tumang yo?+ Agta ontan met so gagawaen na saray managsingil na buis?47 Tan no saray agagi yo labat so ibabano yo, wala tay nikadkaduman gagawaen yo? Agta ontan met so gagawaen na totoo na saray nasyon?48 Magmaliw kayo met ya ayadyari,* unong a say Ama yod tawen et ayadyari.+


text:
Home Personal Care Food & Beverages (1) Personal Care (1) Real Estate & Insurance (1) | Metro Manila Abra (2) Aklan (3) Albay (1) Apayaw (1) Batangas (7) Benguet (9) Bulakan (6) Hilagang Dabaw (1) Hilagang Iloko (1) Iloilo (1) Isabela (2) Kabite (6) Kanlurang Negros (1) Kapis (1) Keson (38) La Unyon (1) Laguna (8) Leyte (1) Metro Manila (194) Pampanga (3) Pangasinan (1) Rizal (5) Sebu (5) Tawi-Tawi (1) Timog Dabaw (2) Fairview Baclaran Caloocan Ermita Fairview Greenhills Las Piñas Makaki City Makati Makati City Malate Mandaluyong Manila Marikina Marikina City Metro Manila Muntinlupa Paranaque Parañaque Pasay Pasig Quezon City Quiapo Sampaloc San Agustin San Juan Santa Cruz Taguig Tondo Valenzuela
Sort by
Filtered By
Personal Care


text:
TEPET NA SARAY KABATAAN
Akin et Kaukolan ya Matua Ka?
No akin ya wala ray totoon aliwan matua
No akin ya maabig so magmaliw a matua
No antoy ibabaga na arum a kabataan
No akin ya wala ray totoon aliwan matua
Diad sayan mundo natan, singa mairap so magmaliw ya matua. Wala ray mangibabagan:
‘No agak mantila ed ateng ko, grounded ak.’
‘No agak mankopya ed exam, ompan ombagsak ak.’
‘No agko ’ya takewen, kailangan ko ni mantipon.’
‘Sabagay, anggapo met so mauges,’ kuan na arum. ‘Di ba, ontan met lay gagawaen na amin?’
Say ebat et andi. Dakel a totoo
Alimbawa, isipen iray aliwliwan resulta na pantila.
“Nen nantepet si mommyk nipaakar ed pitotongtong kod sakey ya laki, agko imbagay tua. Amta ton mantitila ak. Diad komatlon impantilak, talagan nampasnok la. Grounded ak na duaran simba tan sakey bulan da ak ya binawalan ya man-cellphone tan man-TV. Manlapud saman, agak lan balot nantila ed saray ateng ko!”
—Anita.
Pannonotan: Akin et nayarin nairapan si Anita ya nipawil so tiwala nen mommy to?
Ibabaga na Biblia: “Natan ta nilakseb yo lay katilaan, kada sakey ed sikayo so mansalita na katuaan ed kapara ton too.”—Efeso 4:25.
“Nantila ak ed saray ateng ko tan say amtak et makalusot ak la anggad sanen impaulit dad siak so agawa. Arawrawi itan ed tua kanian agko anggan nanonotan iray detalye na istoryak. No diad gapo ni labat et ibagam lay tua, anggapo lay onian problemam!
—Anthony.
Pannonotan: Panon komon ya apaliisan nen Anthony so makapabaing ya situasyon?
Ibabaga na Biblia: “Kabosul na Katawan iray matila, balet maliket ed saray matoor ed salita ra.”—Probirbio 12:22, Maung a Balita.
“Walay kaarok ya mahilig ya mangimbentoy istorya. Napapasobraan toy ibabaga to tan no maminsan et uumanen toy istorya. Lapud inarok, sasalien kon agmasyadon imanoey ibabaga to. Pero talagan mairap so manisia tan mantiwalad sikato.”
—Yvonne.
Pannonotan: Panon ya akaapektod reputasyon na kaaro nen Yvonne so panag-imbento toy istorya tan pangibabaga toy “angkekelag” ya tila?
Ibabaga na Biblia: “Panggugunaetan mi so manbilay a matua ed amin a bengatla.”—Hebreos 13:18.
No akin ya maabig so magmaliw a matua
Natan et amtaen iray maabig ya resulta no magmaliw kan matua.
“Walay biin manaakar tan naplag toy kuarta to. Tinawag ko tan impawil koy kuarta to. Talagan misalsalamat ed siak. Imbaga to: ‘Maomaong ka. Dagdaiset lay toon honest natan.’ Balibali liknaan no napansin day dugan gagawaen mo!”
—Vivian.
Pannonotan: Akin et singa agmakapanisia may bii ya wala ni ray totoon matua natan? Antoy maabig ya resulta lapud matua si Vivian?
Ibabaga na Biblia: “Maliket iramay . . . naynay a manggagaway duga.”
“Say trabaho min pamilya et panaglinis, tan no maminsan, makadokdok kami barya no manlilinis kami opisina. Iiyan mi itan ed sankaasinggeran ya lamisaan. Walay sakey ya empleyadon singa nasyosyodotan la lapud gagawaen mi. Imbaga to: ‘Barya labat itan!’ Pero, talagan walay tiwala tod sikami.”
—Julia.
Pannonotan: Anto kasi nayarin epekto na inkamatua nen Julia ed reputasyon to no kaukolan toy rekomendasyon no man-aplay na arum a trabaho?
Ibabaga na Biblia: “Gawam so anggaay nayarian mo ya iyarap so inkasika ed Dios bilang makanepegan na panangabobon to, sakey a komikimey ya anggapoy nepeg ton ibaing.”
“Say in-sueldo dad siak et parad 80 oras imbes ya 64. Singa balibalin alaen itan, pero agko sarag. Imbagak ed accounting manager, tan misalsalamat ya maong. Maasensoy kompanya, pero agko labay ya alaen so kuartan singa tinakew.”
—Bethany.
Pannonotan: Kasin say pantakew ed sakey ya kompanya et aliwan grabe ya singa say pantakew ed sakey ya too?
Ibabaga na Biblia: “Makapaingungot ed Katawan iray manggagaway kaogsan, balet makapaliket ed sikato iray totoon matonung.”—Probirbio 3:32, Maung a Balita.


text:
TEPET NA SARAY KABATAAN
Antoy Gawaen Ko No Manaaburido Ak?
Anto ray panaaburidoan mo?
Kasin naliliknam iraya no maminsan?
“Lanang kon iisipen: ‘Panon to no . . . ?’ ‘Panon to no naaksidente kami?’ ‘Panon to no man-crash so eroplanon luluganan mi?’ Panaaburidoan ko iray agmasyadon panaaburidoan na arum.”—Charles.
“Aburido ak ya lanang. Singa ak sakey ya utot ya ombabatik ed dalem na ontetelek ya dalig balet agmakaalis. Trabaho ak lan trabaho pero singa anggapo met lanlamang so nasusumpal ko!”—Anna.
“No ibabaga na totoo ya maong kuno ta maneeskuela ak ni, ibabagak ed sarilik, ‘Agda labat amta no panon kairap so manaral!’”—Daniel.
“Naynay ak ya napre-pressure. Lanang kon panaaburidoan no antoy onsublay ya nagawa odino no antoy onsublay ya gawaen ko.”—Laura.
Tandaan: Manbibilay tayo la ed tatawagen na Biblia ya “mapeligro tan mair-irap a panaon.” (2 Timoteo 3:1) Lapud satan, nayarin manaburido iray kabataan ya singa saray wala lad edad.
Kasin lanang ya aliwa so panaburido?
Say ebat et andi. Diad tua, ibabaga na Biblia ya duga labat ya manpaga odino manaburido iray totoo pian napaliket da iray inad-aro da.—1 Corinto 7:32-34; 2 Corinto 11:28.
Diad tua, no aburido ka, nayarin mas dakel so nagawaan mo. Alimbawa et walay test yo ed eskuelaan no ontumbok a simba. Nayarin manaburido ka kanian manaral ka la ed sayan simba—tan ompan ontagey so grades mo lapud satan!
Makatulong met so dugarugan panaburido pian makaiwas kad peligro. “Nayarin naaburido ka lapud antam ya aliway gagawaen mo tan kailangan moy manggawa na pananguman pian magmaliw ya malinis so konsiensiam,” so imbaga na tinedyer ya manngaran ya Serena.—Ikompara so Santiago 5:14.
Tandaan: Say panaburido et nayarin maong so epekto to ed sika—basta makapanggawa ka na duga lapud satan.
Pero panon to no lapud panaaburidom et pawilpawil so negatibon panagnonot mo ya singa ka walad maze ya agka makapaway?
Alimbawa: “Aburido ak no iisipen ko ray nayarin nagawa diad sakey ya makapa-stress ya situasyon,” so imbaga na 19 taon ya si Richard. “Nonot ak lan nonot ed satan ya situasyon ya anggad sobra lay panaburidok.”
Ibabaga na Biblia ya “say kalmadon puso et mangiiter na bilay ed laman.” (Proverbio 14:30) Balet, say panaburido et nayarin makapuy so epekto to ed laman, singa say sakit na ulo, elew, sakit na eges, tan abnormal ya peles na parok na puso.
Antoy gawaen mo no singa negatibo imbes ya positibo so epekto ed sika na panaaburidom?
No antoy nagawaan mo
Amtaen mo no kasin rasonable so panaaburidom. “Walay pandumaan na pannonot ed saray responsabilidad mo tan say sobran panaburido. Ibabaga ra ya say panaburido et singa rocking chair. Anggano ibuabom lan ibuabo itan, agka lanlamang makaalis.”—Katherine.
Say ibabaga na Biblia: “Siopad sikayo so makapangarum na sankasiko ed dukey na bilay to lapud pampapaga to?”—Mateo 6:27.
Say labay ton ibaga: No diad panaaburidom et agka lanlamang makaromog na solusyon, onarum labat itan ed problemam—odino satan so magmaliw a problemam.
Sansakey labat ya agew so isipen. “Nonot mo. Kasin say panaaburidoan mo natan et wala ni nabuas? kayari sakey bulan? kayari sakey taon? kayari limaran taon?”—Anthony.
Say ibabaga na Biblia: “Agkayon balot mapagpaga nipaakar ed ontumbok ya agew, ta wala ni ray kapagaan ed ontumbok ya agew. Magenap la ray problema ed kada agew.”—Mateo 6:34.
Say labay ton ibaga: Aliwan rasonable ya isipen iray problema ed ontumbok ya agew—ya say arum et aglanlamang nagawa.
Aralen ya awaten iray situasyon ya agmo nauman. “Say sankaabigan ya nagawaan mo et ipreparam so sarilim ed saray situasyon anggad nayarian mo, balet tandaan ya arum ya situasyon et agmo nakontrol.”—Robert.
Say ibabaga na Biblia: “Samay maples ya ombatik et agnaynay a manatalo ed lumba, . . . tan saramay makabat et agnaynay ya ontatalona, ta say panaon tan saray ag-iilaloan a nagawa et onsasabid sikaran amin.”—Eclesiastes 9:11.
Say labay ton ibaga: No maminsan et agmo nauman iray situasyon mo, balet sarag mon umanen so pakanengneng mo ed saratan.
Dapat duga so pakanengneng mo ed situasyon mo. “Kailangan kon nengnengen so interon situasyon aliwan saray detalye. Kailangan kon pilien no anto ray mas importante tan saratan so pangusaran koy biskeg ko.”—Alexis.
Say ibabaga na Biblia: “Seguroen yo komon no anto ray mas importantin bengatla.”—Filipos 1:10.
Say labay ton ibaga: Saray totoon duga so pakanengneng da ed saray panaaburidoan da et mas posiblin agnatalo na saratan.
Mitongtong ed arum. “Nen grade six ak, onsesempet ak manlapud eskuelaan ya aburidon maong tan tatakotan koy ontumbok ya agew. Ondedengel labat si Mommy’k tan Daddy’k legan kon ibabagay naliliknak. Maong labat ta wadtan ira. Makapantiwala ak ed sikara tan nibagak so amin ya labay ko. Tinmulong itan ed siak ya arapen so ontumbok ya agew.”—Marilyn.
Say ibabaga na Biblia: “Say kapagaan ed puso na too so mamapabelat ed satan, balet say maabig a salita so mamaliket ed satan.”—Proverbio 12:25.
Say labay ton ibaga: Say sakey ya ateng odino kaaro et nayarin makapangiter na suhestion no panon ya nabawasan so panaaburidom.
Manpikasi. “Say pikakasi et ontutulong ed siak lalo la no ikakasil ko itan pian narengel koy boses ko. Kanian nibabagak no antoy panaaburidoan ko imbes ya wala labat ed nonot ko. Ontutulong met itan ed siak pian na-realize ko ya mas mabiskeg si Jehova nen say panaaburidok.”—Laura.
Say ibabaga na Biblia: “Ipaawit yod [Dios] so amin a kapagaan yo, lapud iyaansakit to kayo.”—1 Pedro 5:7.
Say labay ton ibaga: Say pikakasi et gagawaen aliwan pian ondeen so nonot mo. Satan et talagan pitotongtong ed si Jehova a Dios, ya oniay impromisa to: “Agka ompapaga, ta siak so Dios mo. Pabiskegen ta ka, on, tulongan ta ka.”—Isaias 41:10.


text:
TEPET NA SARAY KABATAAN
Antoy Dapat Kon Naamtaan ed Panag-inum na Alak?
Ag-isesebel na Biblia so iyinum na daiset ya alak no legal itan. Balet isesebel na satan so panagbuanges.
Panon to balet no piliten da kan oninum anggano aliwa itan ya legal odino agka payagan na atateng mo?
Isipen iray resulta no oninum ka
Nonot mo lay dapat mon gawaen
No antoy ibabaga na arum ya kabataan
Isipen iray resulta no oninum ka
Ompan iisipen na kakaarom ya makapaliket so oninum. Pero anto ray posiblin nagawa kayarim ya oninum?
Naparusaan ka. No bilang diad lugar yo et wala ray situasyon ya aliwan legal so oninum na alak balet ta oninum ka, nayarin manmulta ka, nakasoan ka, kumpiskaen day lisensyam ya man-drive, obligaen da kan man-community service, odino ipriso da ka ni ingen.
—Roma 13:3.
Naderal so reputasyon mo. Pakapuyen na alak so kontrol mod sarilim. No akainum ka, nayarin makapansalita o makapanggawa ka na bengatlan pagbabawian mo lanlamang. (Proverbio 23:31-
33) Diad sayan panaon ya uso lay social media, nayarin naapektoan ya maong so reputasyon mo lapud saray gagawaen mo.
Agmo kayan idepensa so sarilim. No akainum ka, matmainomay kan nabiktima na pisikal tan seksual ya panag-abuso. Matmainomay ka met ya naimpluensyaan na arum, ya lapud satan et nayarin napeligroy bilay mo odino makagawa kay ilegal.
Maka-adik. Naamtaan ed pigaran research ya no onggapo ka lan oninum na alak legan ya ugaw ka ni, baleg so posibilidad ya magmaliw itan ya bisyom. No oninum ka no nai-stress, maermen, o nabo-boring ka, ompan anap-anapen mo la itan ya anggad naadik ka la.
Pansengegay ipatey. Diad agano ni labat ya taon ed United States, walay sakey ya ompapatey ed kada 52 ya minuto lapud aksidente ed luluganan ya abuek so driver. Diad loob na limaran taon, masulok ya 1,500 ya totoo ya anggapo ni 21 so taon da so inatey kada taon lapud aksidente ed luluganan ya akainum so driver. Anggano aliwan sika so akainum, nipeligro so bilay mo no say driver na niluganan mo et akainum.
Nonot mo lay dapat mon gawaen
Naiwasan mo iray peligro tan graben resulta na sobra tan aliwan legal ya kakainum no nonoten mo lan unona so dapat mon gawaen.
Prinsipyo ed Biblia: “Say marunong et ompapaliis no nanenengneng toy peligro.” (Proverbio 22:3) Agka dapat oniinum antis kan man-drive odino no walay gawaen mo ya kailangan kan akapokus.
Ibagam ed sarilim: ‘Oninum ak labat na alak no legal itan tan walad lugar.’
Prinsipyo ed Biblia: “Sikayoy ariripen na samay tutuloken yo.” (Roma 6:16) No oninum ka lapu labat ta atan so gagawaen na kakaarom, pappaulyanan mon kontrolen ka na arum. No oninum ka kada no nabo-boring o nai-stress ka, agmo laingen napasalan so dugan paraan pian naarap iray problemam.
Ibagam ed sarilim: ‘Agak ompayag ya piliten ak na kakaarok ya oninum.’
Prinsipyo ed Biblia: “Agka magmamaliw a sakey ed saramay mainum na alak.” (Proverbio 23:20) No miulop kad saray mainum, agmo nagawaan so antam ya duga tan ipepeligrom so sarilim.
Ibagam ed sarilim: ‘Agak miulop ed saray mainum na alak.’


text:
Alif Lam Ra. (so Allah i mataa ko paka-aantapan Iyan on. Giya ungkai a Qor´an) Na kitab a initoron Ami rka (ya Mohammad), ka an ka mapakaawa so manga manosiya phoon ko manga lilibotng sa mawit ko maliwanag sabap sa idin o Kadnan iran sii ko okit o Allah a Mabagr a Pphodin!
A so Allah, a so rk Iyan so zisii ko manga langit ago so zisii ko lopa. Na so kabinasa na bagian o da pamaratiyaya a pd ko siksa a sangat!
Siran na matotomo iran so kaoyagoyag ko doniya a di so akhirat, go pphangalang siran ko lalan o Allah go pphlolobaan iran on a kabkhog iyan: Na siran man i matatago ko kadadag a mawatan.
Na da a siyogo Ami a sogo a ba di sii ko basa o pagtaw niyan, ka an iyan kiran mapayag (so sogoan). Na ndadagn o Allah so taw a kabaya Iyan; go pnggonanaon Iyan so taw a kabaya Iyan: Go Skaniyan i Mabagr, a Mawngangn.
Na sabnsabnar a siyogo Ami so Mosa rakhs o manga tanda Ami, (sa pitharo Ami) a:"Pakaawa angka so pagtawng ka phoon ko manga lilibotng sa mawit ko maliwanag, go pakitadming ka kiran so manga limo o Allah." Mataan! a adn a matatago roo man a titho a manga tanda ko oman i mapantang a mananalamat.
Na gowani na pitharo o Mosa ko pagtaw niyan a:"Tadmi niyo so limo rkano o Allah gowani ko sabtn kano Niyan ko pagtaw o Pir´awn; a irarasay ran rkano so marata a siksa, go pphanombaliin iran so manga wata iyo a manga mama, na phlambaan iran so manga babay rkano:" Na adn a matatago roo man a tiyoba a phoon ko Kadnan iyo a lbi a mala.
Na gowani na piyakalangkap o Kadnan iyo a:"Mataan! a o panalamat kano, na pagomanan rkano dn (so limo Akn); go mataan! a o ongkir kano, na mataan! a so siksa Akn na tanto a margn."
Na pitharo o Mosa a:"O ongkir kano skano ago so taw a matatago ko lopa langon na mataan! a so Allah na da dn a mapkhno Niyan, a Khirk ko podi."
Ba rkano da makatalingoma so totholan ko siran a miyaonaan niyo? So pagtaw Noh, go so Ad, go so Samod, go so siran a miyaoriyan iran? da a matao kiran a inonta so Allah. Miyakawma kiran so manga sogo kiran rakhs o manga rarayag a karina; na piyangkhb iran so manga lima iran, sii ko manga ngari iran (sa otg), go pitharo iran a:"Mataan! a skami na inongkir ami so inisogo rkano to, go mataan! a skami na titho a zasangka kami ko ipndolon iyo rkami oto sa mapayag a kazangka."
Pitharo o manga sogo kiran a:"Ba adn a sangka ko makapantag ko Allah, a miyadn ko manga langit ago so lopa?" Pthawagn kano Niyan, ka an Iyan rkano mapakada so manga dosa niyo, go pakalalanatn kano Niyan taman ko taalik a mappnto". Pitharo iran a:"Kna a ba kano di manosiya a lagid ami. Khabayaan iyo a kaalangan kami niyo ko pzimbaan o manga loks ami: Na witi kami niyo sa katantowan, a mapayag,"
Pitharo kiran o manga sogo kiran a:"Kna a ba kami manosiya a lagid iyo, na ogaid na so Allah na pmbgan Iyan sa limo so taw a kabaya Iyan ko manga oripn Iyan. Na di rkami patot oba adn a mawit ami rkano a katantowan inonta o sabap ko idin o Allah. Na so bo so Allah i sarigi o miyamaratiyaya."
"Na andamanaya i di ami kasarigi ko Allah? A sabnar a tiyoro kami Niyan ko manga lalan ami; na mataan! a pphantang kami dn ko kiyapamakasakiti niyo rkami. Na so bo so Allah i sarigi o khisasarig."
Na pitharo o siran a da pamaratiyaya ko manga sogo kiran:"Mataan! a pakaawaan ami skano dn ko lopa ami, odi na mataan! a makakasoy kano dn ko okit tano". Na iniilaham kiran o Kadnan iran a:"Mbinasaan Ami dn so manga darowaka!"
"Go pakaphagingdn Ami skano dn ko lopa ko oriyan iran. Giyoto man na rk o taw a inikalk Iyan so kapakatindg Iyan ko hadapan Ko, go inikalk Iyan so siksaz Akn."
Na miyangni siran sa tabang (ko Allah), na miyalogi so oman i takabor a somosorang (ko bnar).
Sii ko khabolosan iyan so naraka Jahannam, go phakainomn ko ig a dana´:
Phlikgan on, go margn a kaphlinoa niyan on go pphakatalingoma on so kapatay phoon ko oman i darpa, a di bo phatay skaniyan: Go sii ko khabolosan iyan so siksa a mitataralo.
Aya ibarat o siran a da pamaratiyaya ko Kadnan iran na so manga amal iran na lagid o ombi, inibayog skaniyan o ndo ko alongan a kapananagompot iyan: da a khasakm iran ko pinggalbk iran a mayto bo: Giyoto man na skaniyan ikadadag a miyakawatawatan.
Bang ka di katawi a mataan! a so Allah i miyadn ko manga langit ago so lopa sii ko bnar? O kabaya Iyan, na khailang kano Niyan, go phakasambi sa kaadn a bago,
Na kna a ba oto margn ko Allah.


text:
请点击顶部播放按钮开始播放
混血女巫词曲:王绎龙编曲:王绎龙演唱:王绎龙后期:TEF音乐工作室猫头鹰盘旋在古屋 浓浓迷雾飞舞飞舞古藤缠绕着那立柱 紧紧抓住荒芜荒芜这城堡孤立一处 嘤嘤歌声恍惚恍惚 混血女巫她在占卜 呜呜啦呜谁被下注咒语是Mani Mani 她渴望爱情夙愿是Honey honey 期待他身影女巫说Mani mani想前缘再续Honey请回到我身边Say say Mani mani Say say Mani mani 魔法无法传递她的千言万语Say Say Honey honey Say Say Honey honey 咒语无法阻挡女巫的爱恋水晶球闪烁着光芒 人影迷茫踉踉跄跄塔罗牌存放着梦想 初恋摸样飘飘荡荡 这城是会面的地方 紧张缺氧慌慌张张混血女巫对黑猫讲 为他徜徉对爱痴狂咒语是Mani Mani 她渴望爱情夙愿是Honey honey 期待他身影女巫说Mani mani想前缘再续Honey请回到我身边Say say Mani mani Say say Mani mani 魔法无法传递她的千言万语Say Say Honey honey Say Say Honey honey 咒语无法阻挡女巫的爱恋RAP:期待期待爱情的女巫 她的魔棒在天空飞舞放下咒语放下世俗 放不下那回忆的痛苦不要魔力不要咒语 一心只想和他一起我的样子我们的回忆还是否留在你的心里QQ:335020326Say say Mani mani Say say Mani mani 魔法无法传递她的千言万语Say Say Honey honey Say Say Honey honey 咒语无法阻挡女巫的爱恋Say say Mani mani Say say Mani mani 魔法无法传递她的千言万语Say Say Honey honey Say Say Honey honey 咒语无法阻挡女巫的爱恋


text:
TEPET 10
Antoy Ibabaga na Biblia a Nagawad Arapen?
“Saray matunong et tawiren day dalin, tan manbilay ira ditan diad andi-anggaan.”
“Say dalin et mansiansia ya anggad angga.”
“Akmonen to so patey ya anggad angga, tan punasen na Soberanon Katawan a Jehova iray lua ed amin a kalupaan.”
“Diad satan a panaon et makanengneng la ray mata na bulag, tan makarengel la ray layag na telek. Diad satan a panaon et onlukson singa ulsa so piley, tan oneyag ed liket so dila na emel. Ta ombusitsit so danum diad kalawakan, tan onagus so danum diad patar a desierto.”
“Punasen to so amin a lua ed kamataan da, tan anggapo lay patey, anggapo met lay panermen tan panakis tan panotot. Saray datin bengatla et linmabas la.”
“Mangipaalagey ira na kaabungan tan manayam ira ditan, tan mantanem ira na kaubasan tan kanen day bunga to. Ag-ira mangipaalagey tan sananey so manayam, ag-ira mantanem tan sananey so mangan. Ta say bilay na totook et singa karukey na bilay na sakey a kiew, tan sigpot a panliketan na saray pinilik so kimey na saray lima ra.”


text:
KAPITULO 33
Sarag Itayon Protektaan nen Jesus
SANEN binmaleg lay Jesus tan naamtaan to no panon a sikatoy aprotektaan sanen sikatoy ugaw ni, sikato kasi nampikasi ed si Jehova tan akisalamat?— Anto kasi imbaga nen Jesus ed si Maria tan Jose sanen naamtaan to ya insalba day bilay to diad impangawit da ed sikato ed Ehipto?—
Siempre, aliwa lan ugaw si Jesus. Anggapo la’dia ingen ed dalin. Balet kasin naimanom ya arum a totoo natan so mangipapasen ed si Jesus bilang ugaw a walad kuwadra?— Nagagawa iya ed panaon na Krismas sano diad dakel a pasen et nanengneng iray retrato nen Jesus bilang ugaw.
Anggaman anggapo la diad dalin si Jesus, sisiaen mo kasin sikatoy mabilay ni?— On, sikatoy inmoli, tan sikato natan so makapanyarin Ari diad tawen. Anto kasi nagawaan to pian protektaan iramay manseserbi ed sikato?— Singa bilbilang, sanen wadiad dalin si Jesus, impanengneng to no panon ton naprotektaan iraman so mangaaro ed sikato. Nengnengen ta no panon ton ginawa iya ya aminsan sanen sikatoy linmugan ed baluto kaiba iray babangatan to.
Mansirunget la ed saman. Sanagew lan manbabangat si Jesus diad Dayat na Galilea, a satan so baleg a kulos a ngalngalin 20 kilometro ed karukey tan 12 kilometro ed kaawang. Inkuan to ed saray babangatan to: ‘Ombaliw tayo.’ Kanian linmugan ira’d baluto tan binaliw day kulos. Naksawan a maong si Jesus, kanian sikatoy dinmukol ed banda’d beneg na baluto. Insan akaugip a maong.
Saray babangatan so ag-inmugip pian ipaarap day baluto ed laen da. Diad gapo et mareen ni, kabekta walay maksil a dagem. Mankasil itan tan manbaleg iray daluyon. Ombabasig iray daluyon ed baluto, tan napapano la na danum.
Natatakot iray babangatan ompan onlereg ira. Balet agtinmakot si Jesus. Sikatoy naugip ni ed banda’d beneg na baluto. Insan sikatoy binangon na saray babangatan, a kuan da: ‘Managbangat, Managbangat, isalba mo kami; ompatey tayo la ed sayan bagyo.’ Diad saman, binmangon si Jesus tan binano toy dagem tan saray daluyon. Inkuan to: “Deen ka, agka onggagalaw”!
Tampol a tinmunda so dagem, tan dinmeen so danum. Mankelaw iray babangatan. Agni ran balot akanengneng na singa onman nensaman. Inkuan da ed sakey tan sakey: “Siopa’ya sirin a manganggan anggan saray dagem tan danum, et sikatoy unoren da?”
Antam no siopa si Jesus?— Antam no iner so angalaan toy pakapanyari to?— Agnepeg komon a tinmakot iray babangatan sanen kaiba day Jesus, lapud aliwan ordinaryon too si Jesus. Sarag toy manggawa na makapakelkelaw iran bengatla ya agnagawaan na arum a too. Walay istoryaen ko ni ed sika a ginawa ton aminsan diad mabagyon dayat.
Satan et sanen apalabas so pigaran panaon ed sananey ya agew. Sanen onlalabi la, imbaga nen Jesus ed saray babangatan to ya onlugan ira’d baluto tan unona laran ombaliw ed dayat. Insan tinmatdang a bukor si Jesus ed palandey. Mareen iman a pasen, a sikatoy makapanpikasi ed Ama to, si Jehova a Dios.
Linmugan iray babangatan ed baluto tan babaliwen da lay dayat. Kabekta et walay maksil a dagem, tan lalon mankasil. Labi la ed saman. Inleksab na lalaki so layag-layag na baluto tan nansakay ira. Balet ta ag-ira makakaalis lapud mabiskeg so dagem ya onsusuba ed sikara. Mansener tan manabante so baluto lapud angkakabaleg iran daluyon, tan nakakargaan na danum. Pipiliten na lalaki so makasakbit, balet ta agda nayarian.
Siansian manbukbukor si Jesus diad palandey. Abayag la diman. Balet diad saman et nababantag toray babangatan to a walad kapeligroan lapud angkakabaleg iray daluyon. Kanian sikatoy linmasur ed palandey tan linma ed gilig na dayat. Labay nen Jesus a tulongan iray babangatan to, kanian sikatoy nanakar ya amaarap ed sikara diad tapew na mabagyon dayat!
Antoy nagawa no manakar ka ed danum?— Onlereg ka, tan nalener ka. Balet duma si Jesus. Sikatoy walaan na nikadkaduman pakapanyari. Andukey so inakar nen Jesus pian nasabi toy baluto. Kanian onliliwawa la sanen anengneng na saray babangatan si Jesus a manaakar a paarap ed sikara diad tapew na danum. Balet agda napanisiaan so nanenengneng da. Natatakot iran maong, tan maneyag ira’d takot da. Insan nansalita si Jesus ed sikara: “Manmatalek kayo, siak iya; agkayo ontatakot.”
Sanen akalugan la’d baluto si Jesus, tinmunda so bagyo. Nikelawan lamet iray babangatan. Dinmakmomo ira’d si Jesus tan kuanda: “Tua a sika so Anak na Dios.”
Agta marakdakep so pakapambilay nensaman a nanengneng si Jesus a manggagawa ed saratan?— Antam no akin a ginawa nen Jesus iraman a makapakelkelaw a bengatla?— Ginawa to iraman a bengatla lapud inaro toray babangatan to tan labay toran tulongan. Balet ginawa to met iraman a bengatla pian ipanengneng so pakapanyari a walad sikato tan usaren to ed arapen bilang Manuley na Panarian na Dios.
Anggan natan et mabetbet ya uusaren nen Jesus so pakapanyari to pian protektaan iray patumbok to ed pamapasya nen Satanas a patundaen ira ed pangibabalita ra’d arum nipaakar ed Panarian na Dios. Balet ta ag-uusaren nen Jesus so pakapanyari to pian protektaan iray babangatan to manlapud sakit odino pian paabigen ira sano mansakit ira. Anggan saray amin ya apostol nen Jesus so inatey met ed kaunoran. Say agi nen Juan a si Santiago so pinatey, tan si Juan a mismo et impriso.
Ontan met natan. Balanglan manlilingkor iray totoo ed si Jehova odino andi, sikaray mansakit tan ompatey. Balet magano la, legan na uley nen Jesus bilang Ari ed gobierno na Dios, onduma iray kipapasen. Anggapo lay ontakot ed satan, lapud usaren nen Jesus so pakapanyari to pian bendisyonan so amin ya ontulok ed sikato.
Arum a teksto a mangipapanengneng ed baleg a pakapanyari nen Jesus, say gawaen na Dios a Manuley ed Panarian na Dios, et say Daniel 7:13, 14; Mateo 28:18; tan Efeso 1:20-22.